Kirkegården ved psykiatrisk hospital - annadortheolesen.com\nby admin 30. marts 2018\nNår de døde viger for de levende\nIkke færre end 2.148 mennesker, overvejende tidligere patienter, er begravet på kirkegården ved psykiatrisk hospital i Risskov. En bygherre vil opføre 400-500 boliger på og ved kirkegården i 2020, når hospitalet er flyttet til Skejby.\nOver en periode på godt 100 år er der begravet ikke færre end 2.148 mennesker. Den seneste begravelse fandt sted i 1962.\nDet er svært ikke at blive rørt, når man i dag går rundt mellem de 235 bevarede gravsten.\nKirkegården skal nedlægges for at bygge boliger.\nDen 13.6. 1947 indlægges K.A.R.H. 67 år gl. på Sindssygehospitalet, Århus, og er indlagt til sin død den 21.7. 1953.\nDiagnosen er paranoid psykose. Ved indlæggelsen oplyses det, at den psykiske sygdom er begyndt for ca. ti år siden efter en operation for kæbehulebetændelse.\nDa hun kort tid efter operationen flyttede ind i en ny lejlighed, mente hun, at der var væggetøj. Lejligheden blev desinficeret, men hun klagede stadig over, at der var biller. Hun mente også, at hun havde gult støv i håret. Sygdommen forværredes. Hun følte sig forfulgt af de mennesker, hvis stemmer hun ofte hørte.\nPå indlæggelsesdagen har hun gået rundt hele natten og ringet på forskellige steder for at få natlogi. Hun turde ikke gå hjem til sin egen lejlighed.\nNår hun vågner om morgenen, ser hun en fremmed stue for sig [ jamais-vu, (fr. aldrig set), inden for psykologi en slags hukommelsestab, hvor kendte situationer og forhold opleves som helt ukendte; sammenlign med deja-vu]. Undertiden ser hun også sin afdøde søster. For nogen tid siden var hun overbevist om, at tre mænd trængte ind i lejligheden, slæbte hende ud i køkkenet og voldtog hende. Voldsmændene, som hun ikke tør fortælle noget om, skal nu være henrettet. ”Sortbørsforeningen” har taget hendes lejlighed, plyndret den og forbudt hende at vende tilbage.\nHun er ugift og har tidligere været dameskrædder. Hun bor alene. Ved indlæggelsen er hun meget angst, hæmmet og hallucineret. De første dage i afdelingen kommer hun af og til med sine ejendele og forlanger at blive udskrevet.\nDen 1.7. 1947 beder hun igen om at blive udskrevet, hun hævder at være blevet skudt i ryggen og har blødninger i lungerne. Hun mener også, der sker noget mystisk i kælderen, men hun kan ikke fortælle nærmere om det. Hun føler sig forfulgt, men det er ikke af personalet.\nDen 31.7.1947 skriver man i journalen, at hun er meget plaget af sine hallucinationer, og hun lytter ved varmeapparaterne. Hun går af og til baglæns rundt om bordet, flytter rundt på stolene og ordner dem i rækker, som om hun venter gæster.\nI loven anvender man ikke ordet gravfred, men fredningstid, hvilket er den periode, hvor et gravsted ikke kan nedlægges. Formålet er, at gravstedet skal stå urørt i så lang tid, det tager for ligresterne at blive nedbrudt i jorden. For en kiste kræver dette mindst 20 år og for urner mindst 10.\nFlytning af et lig inden fredningstidens udløb kræver biskoppens tilladelse og sker sjældent.\nUdgravninger af menneskeskeletter fra grave og gravpladser, der er over 100 år gamle, er omfattet af museumslovens paragraf om arkæologisk kulturarv.\n8. 12. 1947 K.A.R.H. måtte i aftes bringes i seng ved magt. Hun forklarer i dag, at hun har fået lov til at komme hjem til sin mand. Hun mener er kontorchef på Amtsstuen i Vejle.\n20.3. 1948 Hun er meget modstræbende, hun må mades og gives medicin med hjælp af to sygeplejersker. Hun kan klæde sig selv på, dog er hun meget paranoid.\n30. 9. 1949 beskrives hendes tilstand som uforandret. Hun er fyldt med barokke vrangforestillinger. Hun mener, at hun i nat er blevet skåret dybt i ryggen af en læge. Hun rejser sig og vender sig for at vise fordybningen, og hun fortæller, at lægen trak blodet ud af hende. Hun mener, at han gør det hver nat. Hun fortæller også, at hun finder en masse penge rundt omkring i banker, og det er socialkontoret meget glade for.\nUnder indlæggelsen får hun forskellige former for beroligende medicin og sovemedicin: medinal, chloral, fenemal, hypnofen og morfin.\n30. 8. 1951 bliver K.A.R.H indstillet til lobotomi [det hvide snit]. Den 1. 12. 1951 kommer broderen og informeres om lobotomi. Han underskriver tilladelsen. Efter tilbagekomsten er hun rolig. Hun mades og ligger sløv hen i sengen. Den 2.3. 1952 ligger hun stadig sløv hen og taler kun en lille smule og skælder lidt ud. Hun får det ikke bedre efter lobotomien. Hun er overbevist om, at der løber rotter rundt på afdelingen. Hun er sløv og ligger døsende hen meget af tiden.\nDe døde viger for de levende\n”Hvis du har et anlægsprojekt til flere milliarder kroner, som mange politikere og tilpas mange mennesker i samfundet synes er en god idé, så lader det til, at andre instanser vil strække sig langt for ikke at lægge hindringer i vejen. Min personlige vurdering er, at vi i dag som samfund er mere tilbøjelige til at acceptere, at de døde viger for de levende,” siger kirkegårdsvejleder i Københavns Kommune Stine Helweg om gravfred fra artiklen Danskernes gravfred har aldrig været sikret , Kristeligt Dagblad, 15. februar 2016\nNyere sager om gravfred\n2002: I Nykøbing Falster lyder der kritik, da man vil bygge et nyt indkøbscenter oven på en nedlagt kirkegård, hvor den tidligere biskop Monrad blandt andet ligger begravet. Planerne bliver droppet. [Opdateret Kvickly bliver bygget i 2008]\n2007: I Holstebro kræver lokale præster genbegravelse af 150 skeletter, som findes ved arkæologiske udgravninger ved Holstebro Kirke. Daværende biskop i Viborg Stift Karsten Nissen tager sagen op med kirkeminister Bertel Haarder (V) under et samråd.\n2009: I forbindelse med et nyt metro-byggeri ved Assistens Kirkegård i København skal flere hundrede kister og urner tages op fra en afdeling af kirkegården og genbegraves andre steder.\n2015: Svenstrup Lokalhistoriske Arkiv og Sønderborg Sportsdykkerklub får tilladelse til at bjærge resterne af to britiske bombefly, der styrtede ned over Als under Anden Verdenskrig. Dette skaber vrede og undren hos briter og arkæologer, da nogle soldater stadig kan være i flyene, og da vragene ifølge dem derfor bør betragtes som gravsteder, der skal lades være i fred.\n2015: Region Midt planlægger at sløjfe den nuværende kirkegård ved et psykiatriske hospital i Risskov, da hospitalet flyttes til et nyt psykiatrisk center ved Skejby Sygehus.\nKirken har ikke meget indflydelse\nKirken ikke har meget at skulle have sagt, når det kommer til de helt gamle kirkegårde, som har været nedlagt i over 100 år. Når de bliver så gamle, overgår de til museumsloven, som handler om udgravning af kulturarv.\nHer har man ikke samme forhold til gravfred eller til behandlingen af ligrester, siger Elof Westergaard, biskop i Ribe Stift og formand for Foreningen for Kirkegårdskultur i samme artikel, der har svært ved at vurdere, om gravfreden helt overordnet har fået større eller mindre betydning for mennesker i dag.\n– Men jeg tror på mange måder, at den historiske bevidsthed er blevet mindsket. Vi lever i en individualistisk kultur, som er præget af hurtig glemsel, og det påvirker også vores kultur på kirkegården i dag. Flere kremeres, og gravsteder sløjfes hurtigere end for bare få generationer tilbage.\nDrop boliger på kirkegård\nKommunens eget ekspertråd, der rådgiver byrådet om arkitektur og kulturmiljøer, fraråder, at kirkegården ved Psykiatrisk Hospital nedlægges for at bruge jorden til 400-500 nye familieboliger.\n»Vi har haft sagen oppe til debat i Lokalt Kulturmiljøråd, og alle er enige om, at kirkegården er meget bevaringsværdig,« siger Anneken Appel, medlem af rådet og museumsinspektør i Den Gamle By i artiklen Drop Boliger på kirkegård, Århus Stiftstidende, 10. dec, 2015\n– Hvis man sløjfer kirkegården ved Psykiatrisk Hospital er det som at udstøde de skæbner for anden gang, der boede på hospitalet og blev begravet her. For de var i forvejen udstødt af samfundet på grund af deres psykiske sygdom. Nogle har haft brutale skæbner, udtaler Anneken Appel i artiklen Vi skal ikke udstøde dem en anden gang, Århus Stiftstidende, 10 dec, 2015\nAnna Ingeborg får ikke lov til at hvile i fred\nUgen efter påske fjernes de 235 bevaringsværdige gravsten, og de skal sammen med de jordiske rester bruges til en nyanlagt mindelund i parken. På kirkegården bliver der bygget boliger.\n#boligbyggeri #det hvide snit #gravfred #gravsten #kirke #kirkegård #kirkegårdskultur #kulturarv #kulturmiljø #ligrester #lobotomi #mindelund #museum #museumsloven #psykiatrisk hospital #psykisk sygdom #risskov #samfundets allersvageste #skejby sygehus #udgravning


Vitaminer og Proteinpulver Guide – NAMSK.dk – Linkkatalog\nVitaminer og Proteinpulver Guide\nHar du brug for protein pulver?\nHvis du går til i træningscenter, har du sikkert hørt de fyre med vægten maskiner taler om det protein shakes de drikker efter træning, og hvad slags ryste de foretrækker. Protein pulver – gjort til en shake eller forbruges, som du vil – bliver mere og mere populær som et ernæringstilskud.\nDu kan købe protein pulver i hver ernæring butik og over hele internettet. Du kan endda finde forblandet, klar-til-drink protein shakes i mange butikker. Men er protein pulver bare for bodybuildere, eller kan den gennemsnitlige daglige atlet gavn af dem så godt?\nHvad Er protein pulver?\nProtein pulver kommer i forskellige former. De tre almindelige er valle, soja og kasein protein. “Valle er den mest almindeligt anvendte, fordi det er et vandopløseligt mælkeprotein,” siger Peter Horvath, ph.d., lektor i afdelingen for motion og ernæring Fakultet ved State University of New York i Buffalo. “Det er også et komplet protein, så det har fået alle disse fordele.” (Complete proteiner indeholder alle ni af de aminosyrer, der er nødvendige for humane kostbehov.) Folk, der er veganer kan foretrække sojaprotein, selvom Horvath bemærker, at dens smag undertiden anses at være mere ubehagelig, og det ikke opløses så godt i vand.\nProtein pulver også komme med vidt forskellige prisskilte. “For den afslappede atlet, der ikke har et specifikt behov på et bestemt tidspunkt af deres uddannelse, er omkostningerne ikke så vigtigt,” siger Horvath. “Så hvis du kommer til at bruge dem, kan du få stort set den samme ydelse ud af de mindre dyre, mere kommercielt tilgængelige proteiner.\nUnder ganske særlige omstændigheder kan protein pulver være nyttige. “De er en nem og bekvem kilde til komplet, høj kvalitet protein,” siger Carole Conn, ph.d., RD, CSFD, lektor i ernæring ved University of New Mexico. Men husk: De fleste mennesker, selv atleter, kan også få alt, hvad de tilbyder ved at spise kilder til magert protein som kød, fisk, kylling og mejeriprodukter.\nSå når du måske ønsker at bruge dem? Der er et par grunde til, at en almindelig atlet måske ønsker mere protein i deres kost, siger Barbara Lewin, RD, LD, en diætist og sport ernæringsforsker, der har arbejdet med NFL, NBA og NHL atleter og uddannede Ironman konkurrenter:\nNår du vokser. En teenager har brug for mere protein til brændstof sin træning, fordi hans krop er stadig voksende og bruger mere protein i almindelighed.\nNår du starter et program. Hvis arbejder ud er nyt for dig, og du forsøger at opbygge muskler, vil du kræve mere protein end du normalt ville.\nNår du amping op din træning. Hvis du normalt arbejder ud for en halv time et par gange om ugen, men nu har du beslutter dig for at uddanne sig til en halv-marathon, vil din krop har brug for mere protein.\nNår du komme fra en skade. Atleter med sportsskader ofte har brug for mere protein for at hjælpe dem med at helbrede.\nHvis du vil veganer. Folk, der forfølger en veganer eller vegetar livsstil eliminere en række fælles proteinkilder fra deres kost, herunder kød, kylling og fisk, og undertiden mejeriprodukter og æg samt.\nLæse mere om Proteinpulver på: http://www.proteinpulver-online.dk/\n« Previous Post: купить беспроводную гарнитуру


RD Analyse - 21. marts 2008.\nOvervej at konvertere 4 % lån nu\nRealkredit Danmark anbefaler nu generelt låntagere med 4 % lån at overveje en konvertering af deres lån. En analyse viser følgende:\nVed en konvertering vil man kunne udnytte den lave kurs på 4 % obligationerne til at reducere sin restgæld med 10 %.\nDen seneste tids uro på de finansielle markeder, har fået kurserne på specielt obligationerne bag fastforrentede lån til at falde, og åbnet et vindue for konvertering af 4 % lån.\nMarkedsforholdene for konvertering af 4 % lån er gunstige netop nu, fordi 4 % obligationerne er faldet i kurs, samtidig med at 6 % obligationerne handler tæt på kurs 100, hvilket gør det muligt at maksimere sin restgældsreduktion her og nu. Udsigten til et fald i de 30-årige renter over det kommende år vil nemlig mindske den potentielle restgældsreduktion ved indfrielse.\nFor lån med afdrag, vil en konvertering fra 4 % lån til 6 % lån reducere restgælden med 100.000 kroner for et lån på 1 mio. kroner. Samtidig stiger nettoydelsen med et par hundrede kroner per måned. Konverterer man i stedet til FlexLån® F1, opnås den samme restgældsbesparelse på 10 % og ydelsen reduceres med knap 300 kroner per måned efter skat.\nDer er et vist spekulativ element i en opkonvertering til 6 % lån, men efter vendingen i renteudsigterne fra stigende renter til svagt faldende 30-årige renter er argumentet for en opkonvertering blevet stærkere end tidligere.\nLæs hele RD Analyse (pdf 78 kb)


Aerodynamisk sommerhus med 15 meter lang stue\nTaget på et sommerhus i Odsherred ligner vingen på et fly. Læs mere og se billedserie af det energineutrale og utraditionelle sommerhus.\nPubliceret d. 3. september 2010\n- Jeg kan ikke klare den der forudsigelige cigarkasseform og indstillingen om, at rummene skal have den der typiske, gammeldags placering, som man ser på mange sommerhusudstillinger.\nSådan var holdningen, da en familie skulle opføre et nyt sommerhus i Odsherred i 2010. Ejerne kontaktede derfor arkitekt og designer Knud Holscher for at få et mere fremtidssynet bud på det nye sommerhus.\nStor stue og små brugsrum i sommerhus\n- Knud Holscher har været spændende at arbejde sammen med. Især i de tilfælde, hvor løsningerne omkring det tekniske og den bærende konstruktion fik et kosmetisk løft. Man ser det f.eks. med de fritstående søjler i alle hjørnerne, som ikke er integreret i vinduesrammerne.\n- Opdelingen af huset i et stort, åbent dagligt rum og små lukkede brugsrum er også godt tænkt. Det er dejligt med et stort rum, der hvor vi opholder os mest i det daglige, fortæller sommerhusets ejer.\n14 søjler holder taget oppe.\nStuegulv og terrasse går ud i ét.\nEjer samarbejdede med arkitekt\nSommerhusets skulpturelle form og de forskellige materialer tiltaler også ejerne.\n- Et hus skal præsentere den tid, man lever i, og med tiden ældes med en vis ynde, så glæden ved huset kan bibeholdes i mange år, siger ejerne, som har været med i hele processen og inspireret arkitekten hele vejen igennem.\nFritidspilot fik tag formet som vinge på fly\nKig igennem den 15 meter lange stue med loft, som buer indad.\nDet ses mest tydeligt i den helt specielle tagkonstruktion, som mest af alt minder om et flys vinge. For den form er ikke trukket ud af den blå luft. Husets ejer er nemlig en ivrig fritidspilot, og det ansporede Knud Holscher til at inkorporere vingeformen i den unikke bygning, som er præget af både bygherrens og arkitektens iver om at nå frem til et kvalitetshus med et slående personligt udtryk.\nDen unikke tagkonstruktion ses bedst fra den 15 meter lange opholdsstue, hvor loftet danner en smuk indadgående bue, som er dækket med plader af ludbehandlet birketræ. Ud over en visuel smuk effekt bidrager den særlige konstruktion også til en forbedret akustik, hvor lyden fordeler sig i rummet frem for at knalde lige op i loftet og ned i gulvet, som er tilfældet med et fladt loft.\nVingekonstruktionen fortsætter som udhæng over terrassen og sørger for, at der er et udendørsområde med ly for regn og dug.\nSommerhus letter ikke i storm\nFor, at huset ikke skal lette i stærk blæst, har Knud Holscher udtænkt en sindrig konstruktion af synligt stål og solidt træ, som er støbt godt ned i grunden og dermed holder huset på jorden. Søjlerne har fået den bærende rolle og skal med ni "ankre" boret ind på tværs gennem træ- og stålbeslaget, holde på taget, selv når det blæser kraftigt. Da ordet orkan ikke længere er et fremmed begreb i Danmark, var et større ingeniørarbejde i den fase nødvendigt.\n4,2 meter til loft og ruder på 350 kilo\nDen indvendige del af huset har arkitekten formet ud fra en opholdsstue på 75 kvadratmeter, der fremtræder som et åbent rum med glasfacader. Lofthøjden er på det højeste sted 4,2 meter, og de enorme ruder i hver ende af huset vejer 350 kilo. Det krævede specielle maskiner og sugekopper at få ruderne monteret.\nDet store opholdsrum er delt op i zoner med stue, køkken, spiseafdeling og den store åbne facade ud til terrassen. Bagvæggen dækker over den lukkede og private afdeling, hvor bad, vaskerum, soveværelser og gæsterum ligger.\nLÆS OGSÅ: Vibekes stråtækte sommerhus fra 1922\nDøre i sommerhus en del af væg\nEn træterrasse løber langs stuen.\nBagvæggen adskiller sig ved at være holdt i sortmalet træ. Opholdsrummets gulv er beklædt med lyse planker, der fortsætter udenfor og danner terrassen under den særprægede tagkonstruktion.\n- Vi har bestræbt os på at lave omhyggelige detaljer, der støtter det arkitektoniske anslag. Dørene er eksempelvis en del af bagvæggen, som kun bliver synlige på grund af beslagene, fortæller Knud Holscher.\nKrav om kvalitet\nOgså i materialevalget til det 162 kvadratmeter store sommerhus har bygherre og arkitekt bestræbt sig på at vælge med omhu. Huset er opført af materialer i høj kvalitet og af en tømmermester med stor forståelse for materialerne og evne til også at bruge tommestokkens små streger. En perfektionisme, som både arkitekt og bygherre har sat stor pris på.\n-Her er ingen standardiserede løsninger. Alt skulle løses på ny, og det stillede ekstremt høje krav til håndværkerne. Ingen samling måtte forskydes mere end 1 mm, før det tydeligt kunne ses i de store flader, siger ejeren.\n- Også i udlandet er tendensen, at man søger mod at mikse de skulpturelle former ind i arkitektens lineære streger. Og så skal der være luft og højde i opholdsrummet. Det skal også være en nydelse i mange år frem at nyde kvaliteten og detaljerne i byggeriet, materialerne og formen, mener ejeren.\nLav varmeregning i energivenligt sommerhus\nFor arkitekten er kvalitet også et af nøgleordene, når man skal beskrive fremtidens byggeri, som huset i Odsherred er et godt billede på.\nEksempelvis vil sommerhuset være energineutralt ved hjælp af bl.a. en ny form for isolering, elektriske varmepumper og elektronisk styret gulvvarme overalt, så man slipper for radiatorer.\n- Det kræver en større investering at etablere, men beboerne sparer to tredjedele dele på varmeregningen, så på sigt giver det en økonomisk besparelse, forklarer Knud Holscher.\nDagslys kan lyse bolig op\nI hans scenarium vil fremtidshusets primære lyskilde være dagslys, der strømmer ind gennem store vinduer suppleret med "lysledere", som hjælper dagslyset derhen, hvor boligfunktionen kræver det. Det naturlige lys kan integreres med lavenergilyskilder som LED. Det betyder, at der i huset er spotlights både dag og aften på de steder, som kræver særligt lys.\nLÆS OGSÅ: Forelskede sig i arkitektens sommerhus\nSpisebord med induktionsplader kan holde maden varm\nKnud Holscher ser i fremtidens hus også spiseborde med skjulte induktionsplader, så tallerkner og fade bevarer temperaturen under måltidet og fleksible møbler, som kan ændres fra sidde- til liggekomfort.\nBoligerne vil være forsynet med et overvågningsanlæg, som styrer husets tekniske funktioner, så lys og varme automatisk tændes og slukkes, og vinduesarealer, der efter ønske kan matteres og benyttes som tv. Ting, som allerede eksisterer i nogle af landets mest moderne bygninger.\n- Alt naturligvis indordnet i god arkitektur, siger Knud Holscher.\nFakta om sommerhuset i Odsherred\nSommerhuset er tegnet af Knud Holscher og blev bygget i 2008. Huset er på i alt 162 kvadratmeter, hvor det primære rum er den store åbne opholdsstue, der er 15 meter lang og på i alt 75 kvadratmeter.\nI den bagvedliggende mere lukkede kerne er der 3 værelser, 2 badeværelser samt vaskerum.\nHusets skulpturelle konstruktion består af en stor vingeformet tagkonstruktion, der er forankret til 14 søjler. Tagkonstruktionen er på undersiden beklædt med plader af ludbehandlet birketræ.\nMette Noppenau, Journalist


Muskelfibertyper og deres betydning. Læs mere om de forskellige typer muskelfibre her.\nKroppen indeholder forskellige muskelfibre, der gør, at du kan bevæge dig i forskelligt tempo. Men de har også betydning for, hvordan du udnytter dit potentiale bedst muligt, når du træner\nDin krops muskler er opbygget af muskelceller der kaldes muskelfibre. Fordelingen af dem er overordnet set genetisk bestemt, men igennem træning er det dog muligt at påvirke forholdet imellem de to typer, de røde og de hvide muskelfibre.\nDe røde muskelfibre er de langsomme, og de kaldes også for type 1 muskelfibre. De trækker sig langsommere sammen og med en lavere kraft end de hvide muskelfibre. Det er dem, du bruger, når du for eksempel sidder på din stol og læser denne artikel. De indeholder en stor koncentration af myoglobin, der er et iltbindende molekyle. Der skelnes her mellem hæmoglobin og myoglobin. Hæmoglobin binder ilten ude i blodbanen, men når ilten når muskelfibrene, overtager myoglobin transporten af ilten ind til mitokondrierne. I mitokondrierne udvindes energien, der gør, at du kan bevæge dig. De røde muskelfibre kan kun arbejde, når der er ilt tilstede.\nLæs også: Muskeltræningens virkning og effekt på muskelfibre\nDe hvide muskelfibre\nDe hvide muskelfibre er de hurtige muskelfibre, der trækker sig hurtigt sammen med høj kraft. De kaldes også for type 2 muskelfibre, og de inddeles faktisk i 2 mindre grupper, nemlig type IIa og type IIb (eller IIx). Det er ikke det vigtige. Det centrale er, at type IIb er de hurtigste muskelfibre i kroppen, mens 2a er lidt langsommere. De hvide muskelfibre kan arbejde i en periode uden der bliver tilført ilt.\nSprinter eller langdistanceløber\nNår man taler om at en sprinter på eliteniveau skal være genetisk født til at sprinte, henviser man blandt andet til personens sammensætning af muskelfibertyper. En sprinter skal have en stor andel af hvide muskelfibre, typisk 80% hvide og 20% røde. Fødte langdistanceløbere derimod har mange røde muskelfibre.Men selvom fordelingen af muskelfibre er bestemt af vores gener, men det er muligt at træne sig til flere røde eller hvide, afhængig af hvordan man træner, ligesom kroppen også har nogle lyserøde, som nemt kan forandre sig.\nDu kan ændre altså på fordelingen af muskelfibre, når du træner og øge din andel af henholdvis hvide eller røde, dog kun i begrænset omfang. Er du for eksempel en født langdistanceløber kræver det lidt ekstra træning at blive danmarksmester i 100m.\nPreviousMy Mountain bakketræner: Løbetræning med -5 til 50% hældning\nNextFokus på mentaltræning


Rødovre Kommune: 29-09-2020 kl. 18:30\nSager 173 - 191\nLokalplan 148, Temalokalplan for åben-lav-boligområder - endelig vedtagelse\nForslag til Lokalplan 148 har været i offentlig høring i 8 uger fra den 12. februar 2020 til den 8. april 2020. I perioden er der kommet høringssvar fra 63 enkeltpersoner, grundejerforeninger og andre foreninger. Der er derudover indkommet ét høringssvar efter høringsperioden udløb, som er taget med i behandlingen af høringssvarene.\nat Lokalplan 148 vedtages med de ændringer, der fremgår af sagsfremstillingen.\nBeslutning fra Teknik- og Miljøudvalget, 15. september 2020, pkt. 83:\nBeslutning fra Økonomiudvalget, 23. september 2020, pkt. 181:\nGodkendt med 15 stemmer for (A, F, Ø og UP) og 4 imod (C, O).\nLokalplan 148 skal sikre, at områderne inden for lokalplanområdet forbliver grønne og åbne boligområder. Særligt omkring bestemmelserne om markante træer og solenergianlæg lægger lokalplanen op til dialog med den enkelte grundejer om vedkommendes konkrete sag i forhold til udmøntning af intentionerne i lokalplanen.\nLokalplanen gælder for områder, hvor der ikke i dag ligger lokalplaner, men aflyser til gengæld en lang række deklarationer inden for området.\nDet er vurderet, at planen ikke vil have væsentlige indvirkninger på miljøet.\nI høringssvarene er der fokus på spørgsmål omkring parkering, campingvogne, overkørsler, bebyggelsesprocent og boligstørrelser, grund- og husværdi, byggelinjer, kommunens definitioner på opholdsareal, vedligehold og oplag, hegn, befæstelsesgrad, træer, varmepumper, solenergi, inddækning af affaldsbeholdere, vindmøller, antenner, belysning, samt høringsfristen.\nHøringssvarene er vedlagt sagen i deres fulde længde. Ligeledes er skema med Teknisk Forvaltnings kommentarer til høringssvarene vedlagt sagen. På grund af omfanget af indholdet i høringssvarene er der også vedlagt et skema med de overordnede fokusområder i høringssvarene med Teknisk Forvaltnings kommentarer.\nPå baggrund af de indkomne høringssvar foreslår Teknisk Forvaltning, at lokalplanen vedtages med følgende ændringer:\nDer tilføjes en note til § 5.2: "Parkeringspladserne skal anlægges, når behovet opstår. Det vil sige når husstanden f.eks. anskaffer 1. og 2. bil."\n§ 5.3 om "Store køretøjer, campingvogne m.v." og tilhørende note slettes. § 5.4 ændres til: "Køretøjer med en tilladt totalvægt på over 3500 kg eller en højde på mere end 2,2 m må i tidsrummet 19.00-07.00 kun parkeres, hvor det er tilladt ved særlig afmærkning jf. gældende bekendtgørelse om standsning og parkering i Rødovre Kommune."\nDer tilføjes en bestemmelse § 8.2 om belysning: ”Belysningsarmaturer skal være afskærmede, så de ikke generer omkringboende.”\nDer tilføjes en note til § 9.1: ”Rødovre Kommunes definition på opholdsareal: Den del af en ejendom eller et områdes ubebyggede areal, der anvendes eller planlægges anvendt til ophold, f.eks. i forbindelse med rekreative aktiviteter. Det vil altså sige ubebyggede arealer, der kan anvendes til ophold og ikke f.eks. anvendes til parkeringsformål el. lignende.”\n§ 9.2 ændres til: ”Udendørs oplag må ikke finde sted. Byggematerialer kan dog oplagres kortvarigt i forbindelse med byggearbejde på ejendommen.” Der tilføjes en note til § 9.2 om, at uindregistrerede køretøjer, campingvogne m.fl. opfattes som oplag.\n§ 9.3 ændres til: "Hegn mod vej samt fælles hegn (jf. Hegnslovens definitioner) inden for byggelinjearealet må kun etableres som levende hegn (se også § 6.5). Der kan dog etableres trådhegn i forbindelse med det levende hegn/hæk. For hegn mod vej gælder, at det levende hegn skal plantes helt på egen grund og i en afstand fra vejens areal, så bevoksningen til enhver tid kan holdes inden for skellinjen. Højden på hegn mod vej må maksimalt være 1,8 meter. Det trådhegn, der kan etableres inden for byggelinjearealet må være maksimalt 1,8 meter i højden og skal sættes på indersiden af det levende hegn/hæk. Dog skal trådhegnet altid være lavere end det levende hegn. I etableringsfasen for små hækplanter (lavere end 1,2 meter) er trådhegn med en højde på 1,2 meter dog tilladt. I de tilfælde, hvor etablering af støjhegn er nødvendigt for at nedbringe støj til de vejledende støjgrænser for opholdsareal tillades fast hegn, hvis de dækkes af beplantning mod vej. Evt. støjhegn skal godkendes af kommunen i hvert enkelt tilfælde. Hegn, der støder op til tekniske anlæg skal etableres i den for aktiviteten nødvendige højde og skal så vidt muligt begrønnes.” Noten ændres til: "Fælles hegn er hegn i skel mod nabo. Egne hegn er hegn inde på egen grund mod nabo. Hegn mod vej er hegn, der placeres mellem vejskel og byggelinjearealet. Se også § 6.5". Der tilføjes to nye noter til § 9.3: "Øvrige hegn reguleres af Hegnsloven" samt "Ved ansøgning om opsætning af støjhegn skal det dokumenteres, at de vejledende støjgrænser for opholdsareal ikke kan overholdes uden støjhegn."\n§ 9.5 ændres til: "På den enkelte parcel må der udføres fast belægning (lukkede fliser) på maks. 20 % af grundarealet fratrukket det bebyggede areal (bebyggelsens fodaftryk) samt arealet svarende til to parkeringspladser (ca. 25 m2). Regnvand skal håndteres på egen grund via nedsivning, genanvendelse eller afledning til den offentlige kloak. Regnvand må ikke ledes på overfladen til fortov, vej eller nabomatrikler."\nDer tilføjes et afsnit ”Markante træer” i lokalplanens redegørelse om hensigten med bestemmelsen om bevaring af træer. I § 9.6 ændres stammeomkredsen til at være 75 cm i stedet for 60 cm. Der tilføjes desuden en note til § 9.6: ”Ved ansøgning om tilladelse til fældning m.m. skal træets bevaringsværdi vurderes. Træet vurderes i den forbindelse bl.a. på parametre som art, sundhed, bidrag til biologisk diversitet, placering og synlighed, samlede træbestand på grunden og i lokalområdet og alder. Vurderingen afvejes i forhold til borgerens begrundelse for ønske om fældning m.m., hvorefter der træffes afgørelse. Sagsforløbet vil i princippet være således: 1) Grundejer sender begrundet ansøgning til Teknisk Forvaltning. 2) Teknisk Forvaltnings fagkyndige medarbejdere besigtiger træet hurtigst muligt. 3) Teknisk Forvaltnings byggesagsmedarbejdere sender hurtigst herefter svar til grundejer med tilladelse eller afslag."\n§ 10.1 præciseres med, at opvarmning med varmepumper ikke er omfattet af forbuddet mod el-opvarmning.\n§ 10.2 ændres til: "Solenergianlæg (f.eks. solceller og solfangere) må opsættes under forudsætning af, at de opsættes i samme farve som taget og med struktureret, refleksfrit glas. Solenergianlæg må kun opsættes på bygninger bag byggelinjen. Ved opsætning af solenergianlæg på flade tage skal de placeres så de ikke er synlige fra vej, fortov og sti. Ved nybyggeri og/eller tilbygninger, der opføres efter september 2020 gælder, at solenergianlæg skal integreres i facader og/eller tage. Opsætning af solenergianlæg på bygninger før og efter september 2020 skal godkendes af kommunen i hvert enkelt tilfælde.”\nNote til § 10.2 ændres til: "På Rødovre Kommunes hjemmeside ligger en vejledning om opsætning af solenergianlæg, som beskriver og viser eksempler på bebyggelse med integrerede solenergianlæg." (Forslag til vejledning om solenergianlæg er vedlagt som bilag 5).\n§ 10.3 ændres til: ”Ventilationsanlæg, varmepumper og lignende tekniske anlæg må ikke være synlige fra vej. Hvis det kræver afskærmning, skal afskærmningen tilpasses husets arkitektur og farvesætning. Evt. kan afskærmning etableres ved beplantning f.eks. begrønnet espalier.”\nNote til § 10.4 ændres til: ”Antallet af antenner/paraboler og lign. og placeringen kan lempes, hvis det over for kommunen kan dokumenteres, at signal ikke kan modtages tilfredsstillende.”\n§ 10.5 ændres: ”Affaldsbeholdere skal placeres på egen grund og skal visuelt afskærmes fra vej.”\nTeknisk Forvaltning foreslår derudover en justering af § 7.1 om "Reflekterende overflader", for at gøre bestemmelsen mere præcis:\n"Blanke eller reflekterende tagmaterialer med glanstal over 30 må ikke anvendes. Glaspartier skal udføres i planglas og må ikke være spejlende udover den spejling, der kendes fra almindeligt vinduesglas."\nDerudover er der tilføjet et bilag med en oplistning af samtlige deklarationer, der aflyses helt eller delvis af lokalplanen for at imødekomme Tinglysningens behov for entydighed.\nLokalplanen har været i høring i 8 uger - fra den 12. februar 2020 til den 8. april 2020.\nEndelig vedtagelse - august 2020.\nOffentliggørelse - september 2020.\nBilag 1: Lokalplan 148 - Temalokalplan for åben-lav-boligområder\nBilag 2: Høringssvar til Forslag til Lokalplan 148\nBilag 3: Temaer i høringssvar til Forslag til Lokalplan 148\nBilag 4: Skema med høringssvar til Forslag til Lokalplan 148\nBilag 5: Rødovre Kommunes Solenergianlæg-vejledning\nTillæg til Lokalplan 127 Rødovregård Villaby - endelig vedtagelse\nForslag til Tillæg 1 til Lokalplan 127 Rødovregård Villaby har været i offentlig høring i 8 uger fra den 12. februar til den 8. april 2020. I perioden er der kommet 8 høringssvar. Der er ikke foretaget ændringer i den endelige lokalplan i forhold til forslaget.\nat Tillæg 1 til Lokalplan 127 - Rødovregård Villaby vedtages.\nBeslutning fra Teknik- og Miljøudvalget, 15. september 2020, pkt. 84:\nBeslutning fra Økonomiudvalget, 23. september 2020, pkt. 182:\nTillæg 1 til Lokalplan 127 - Rødovregård Villaby - Ændring af bebyggelsesprocent i Delområde A, C og D har til formål at udmønte bebyggelsesprocenten i delområderne i henhold til Kommuneplan 2018. Det betyder, at den gældende bebyggelsesprocent på maks. 30 ændres til maks. 25 for de omfattede ejendomme.\nI høringsperioden har Rødovre Kommune modtaget otte høringssvar til planforslaget. I høringssvarene udtrykkes der generelt en positiv holdning til intentionerne omkring fastholdelsen af et grønt boligområde. I høringssvarene gives dog udtryk for, at det kan opnås på andre måder end ved at reducere bebyggelsesprocenten. Høringssvarene peger også på, at der i forvejen er meget strenge krav til bebyggelse i området. De seks af høringssvarene, hvoraf fem er fra enkeltpersoner og et fra Grundejereforeningen Rødovregårds Villaby (260 medlemmer), gør derfor indsigelse mod forslaget om at ændre bebyggelsesprocenten fra maks. 30 til maks. 25. Alle høringssvarene er vedlagt sagen i deres fulde længde. Ligeledes er skema med Teknisk Forvaltnings kommentarer til høringssvarene vedlagt sagen.\nDer er ikke foretaget ændringer af formål og bestemmelser i det endelige Tillæg 1 til Lokalplan 127 i forhold til forslaget. Der er foretaget mindre redaktionelle ændringer i redegørelsen, af hensyn til bedre formidling af indholdet.\nFormål og ændret bestemmelse i Tillæg 1 til Lokalplan 127, er indarbejdet i den gældende Lokalplan 127 - Rødovregård Villaby. Tillæg 1 til Lokalplan 127, er vedlagt i sin fulde længde i forlængelse af Lokalplan 127 - Rødovregård Villaby.\nTillæg 1 til Lokalplan 127 Rødovregård Villaby har været i høring i 8 uger - Fra den 12. februar til den 8. april 2020.\nBilag 1: Lokalplan 127 - Rødovregård Villaby - med Tillæg 1 - Ændring af bebyggelsesprocent for Delområde A,C og D\nBilag 2: Personopdelt høringsskema med indsigelser\nTilslutning til DK2020 projektet\nDanmark har en målsætning om at skabe et klimaneutralt samfund i 2050, hvor vi ikke udleder mere CO2, end vi optager. Realdania tog i 2019 initiativ til DK2020-projektet, som har en ambition om, at der udarbejdes klimahandlingsplaner med mål for reducering af CO2-udledningen og for klimatilpasning i alle kommuner. KL´s ambition er, at alle kommuner tilslutter sig DK2020-projektet. Der skal tages stilling til, om Rødovre Kommune skal tilslutte sig DK2020 projektet samt til udarbejdelse af en klimahandlingsplan.\nat Rødovre Kommune tilslutter sig DK2020-projektet samt\nat der udarbejdes en klimahandlingsplan for Rødovre Kommune.\nBeslutning fra Teknik- og Miljøudvalget, 15. september 2020, pkt. 85:\nBeslutning fra Økonomiudvalget, 23. september 2020, pkt. 183:\nMed Paris-aftalen fra 2015 satte 195 lande en fælles målsætning om at begrænse den globale temperaturstigning til under 2 grader og arbejde for at begrænse stigningen til 1,5 grader. I december 2019 indgik regeringen og 7 andre partier en politisk aftale om Danmarks første klimalov, som skal sikre en 70 %-reduktion af udledningen af drivhusgasser i 2030 i forhold til 1990 og et klimaneutralt Danmark i 2050. Danske kommuners klimaplaner og -indsatser er afgørende for at nå målet.\nI 2019 tog Realdania initiativ til DK2020-projektet. Ambitionen med DK2020-projektet er at sætte skub i indsatsen for at opfylde Parisaftalen på kommunalt niveau og understøtte sparring og samarbejde mellem danske kommuner på klimaområdet. Den 16. juni 2020 sendte KL et brev til landets borgmestre, hvori de skriver, at de har en ambition om, at alle kommuner tilslutter sig DK2020-projektet, og at der udarbejdes klimahandlingsplaner i alle kommuner. Klimahandlingsplanerne skal medvirke til at opfylde det nationale mål om en 70 %-reduktion af udledningen af drivhusgasser i 2030 i forhold til 1990 og et klimaneutralt Danmark i 2050. Brevet er vedlagt mødesagen som bilag 1.\nVed deltagelse i DK2020-projektet forventes det, at Rødovre Kommune er villig til at indgå i et forpligtende samarbejde og tage de nødvendige skridt til at udarbejde en klimahandlingsplan med mål for reducering af CO2-udledningen og desuden for klimatilpasning. Der skal blandt andet planlægges klimahandling i kommunerne, der lever op til Parisaftalens mål om en udledning, der svarer til en global temperaturstigning på maksimalt 1,5 °C med opfyldelse af delmål i 2030. Partnerskabet skal herudover synliggøre det lokale klimalederskab, kommunerne har taget på sig og styrke kommunernes rolle på klimaområdet over for regeringen og Folketinget.\nRødovre Kommune tilbydes med partnerskabet et individuelt vejledningsforløb, der skal understøtte kommunen i at udarbejde en klimahandlingsplan, der viser vejen mod netto-nul udledning i 2050 i overensstemmelse med Parisaftalens målsætninger. Rødovre Kommune vil gennem DK2020-projektet modtage klimafaglig bistand og sparring til at udvikle, opdatere eller tilpasse klimaarbejdet lokalt.\nDet er hensigten, at de kommunale klimahandlingsplaner skal leve op til den globale standard, som er udviklet af C40, og som kaldes Climate Action Planning Framework (CAPF). For at en klimaplan kan leve op til CAPF, skal den vise vejen til nettonul-udledning for kommunen som geografisk område senest i 2050 og anskueliggøre, hvordan kommunen planlægger at tilpasse sig klimaforandringerne. CAPF er beskrevet yderligere i mødesagens bilag 2. C40 er et netværk af 96 af verdens største og mest ambitiøse byer, der samarbejder om at udvikle, udveksle og iværksætte løsninger på klimaområdet.\nKommunalbestyrelsen har med Forslag til Rødovrestrategi 2020 (forventes vedtaget i november 2020) taget det første spadestik i arbejdet med at realisere FN’s verdensmål inden for en bæredygtig udvikling. Rødovrestrategien er en strategi, der går på tværs af sektorer og beskriver, hvilke emner vi har tilfælles i vores arbejde med byen. Fremtidige sektorplaner og politikker skal bidrage til at løfte emnerne i Rødovrestrategien. På mødet 23. juni 2020 (sag nr. 128) vedtog Kommunalbestyrelsen, at der skal udarbejdes en cykelstrategi.\nTeknisk Forvaltning anbefaler, at Rødovre Kommune tilslutter sig DK2020-projektet, så vi kan få udarbejdet en helhedsorienteret klimahandlingsplan, der understøtter visionerne i Rødovrestrategien samt den politiske aftale, der er indgået mellem regeringen og 7 andre partier om Danmarks første klimalov.\nEn klimahandlingsplan vil styrke det fremtidige arbejde med klimatilpasning og CO2-reduktion og være et vigtigt redskab i arbejdet mod en bæredygtig udvikling. Ved at tilslutte sig DK2020-projektet kan Rødovre Kommune få kvalificeret bistand med en opgave, som kommer til at fylde væsentligt mere i de kommende år, end den har gjort tidligere.\nUdarbejdelse af klimahandlingsplanen og senere implementering af indsatserne i den kræver en indsats på tværs af Rødovre Kommunes forvaltninger. Danmarks grønne tænketank CONCITO er tovholder på DK2020-projektet og vil kunne bidrage med kompetencer, som ikke findes internt i Rødovre Kommune i dag, men som vil blive udviklet i forbindelse med projektdeltagelsen.\nDer er ikke gebyr for deltagelse i DK2020, men Rødovre Kommune vil skulle afsætte betydelige ressourcer internt og på tværs af forvaltningerne til udarbejdelse af en klimahandlingsplan og senere til gennemførelse af indsatserne i denne.\nProjektforløbet for kommunerne afvikles i to runder: 1. runde med opstart i november i år, 2. runde med opstart november 2021. Deltagelse i forløbet varer ca. 1,5 år. I løbet af de 1,5 år forventes det, at de deltagende kommuner har en færdig klimahandlingsplan. Rødovre Kommune kan ikke selv vælge, hvilken runde vi kommer med i. Ansøgningsfrist for deltagelse i DK2020 var 31. august 2020. Teknisk Forvaltning har derfor sendt en ansøgning med forbehold for senere politisk godkendelse.\nBilag 1: Brev fra KL om DK2020 Partnerskab\nBilag 2: DK2020 klimaplaner for hele Danmark - rammer for ansøgerkommuner\nBilag 3: Faktaark DK2020\nBilag 4: Borgmesterbrev om DK 2020 partnerskab\nBilag 5: Ansøgning om deltagelse i DK2020 projektet\nVejprojekt for Rødovre Stationsvej\nSom konsekvens af byudviklingen af Rødovre Port, ændres udformningen af Rødovre Stationsvej og hastigheden nedsættes til 40 km/t.\nat vejprojekt for Rødovre Stationsvej godkendes samt\nat hastighedsgrænsen på Rødovre Stationsvej nedsættes til 40 km/t.\nBeslutning fra Teknik- og Miljøudvalget, 15. september 2020, pkt. 86:\nBeslutning fra Økonomiudvalget, 23. september 2020, pkt. 184:\nI forbindelse med byudviklingen for Rødovre Port, skal Rødovre Stationsvej ombygges for at anlægge en svingbane ned til en parkeringskælder, cykelsti samt fortov langs den sydlige vejside for at skabe gående adgang til boligerne ud til Rødovre Stationsvej. Se bilag 1 for oversigtstegning af de nye vejforhold.\nFor at betjene Rødovre Stationsvej skal der anlægges en højresvingsbane for at lede trafikken til Rødovre Port ned i parkeringskælderen. Svingbanen anlægges for ikke at påvirke fremkommeligheden for bil- og bustrafikken på Rødovre Stationsvej. I forlængelse af svingbanen anlægges der, længere østpå, en parkeringsbane til vareleveringer og til handicapparkering. Yderligere skal der anlægges et gennemgående fortov i sydsiden af vejen. Fortovet giver adgang via trapper ind til Rødovre Ports cykelgangstrøg og skal sikre adgangsforholdene for bagindgangene til boligerne. Bagindgangene ud til Rødovre Stationsvej er også brandveje til parkeringskælderen og boligerne, som ellers har hovedindgang til Rødovre Port (cykelgangstrøget).\nIdet der anlægges fortov i sydsiden og der ikke er plads til både fortov og cykelsti i nordsiden af vejen, nedlægges det nordlige fortov, og erstattes med en cykelsti fra Hendrikholms Boulevard. Ud fra forvaltningens vurdering er dette muligt, idet de gående funktioner forventes afviklet langs sydsiden af vejen.\nBygherre af Rødovre Port står for at anlægge fortovet samt forlængelse af cykelstien i sydsiden op til Rødovre stationsplads. Rødovre Kommune skal stå for at omdanne det nordlige fortov til en cykelsti samt at flytte vejbelysningen i nordsiden af vejen.\nDet foreslås, at Rødovre Stationsvej indrettes som en 40 km/t vej fra Tårnvej hen til vejkrydset Rødovre Stationsvej/Vojensvej/Damhus Boulevard. Hastighedsnedsættelsen er nødvendig, da der ved Hendriksholms Boulevard projekteres et nyt støttepunkt for krydsende fodgængere. For at have plads til et tilstrækkelig stort støttepunkt, er det nødvendigt at nedsætte hastighedsgrænsen ved vejkrydset og svinget ind til Rødovre Stationsplads. For at have samme hastighedsgrænse for vejstrækningen foreslås det derfor, at der arbejdes efter at hele vejstrækningen fra Tårnvej til stationspladsen nedsættes til 40 km/t. Det muliggør det ekstra støttepunkt for krydsende fodgængere, men vil også øge trafiksikkerheden i forhold til den store mængde fodgængere som krydser vejen mellem Rødovre Station og Hendriksholms Boulevard. Dette forudsætter, at politiet vil give samtykke til at hele Rødovre Stationsvej nedsættes til 40 km/t, og ikke kun alene ved overgangen fra stationspladsen til Hendriksholms Boulevard. Nedsættelse af hastighedsgrænsen for vejstrækningen kan på sigt resultere i, at der skal anlægges hastighedsdæmpende tiltag på vejen, såfremt trafikken ikke overholder de 40 km/t. Disse skal så være en type tiltag, som er udformet med henblik for at give færrest gener for bustrafikken til og fra Rødovre Station.\nLov om offentlige veje Lov nr 1520 af 27. december 2014.\nDet anslås, at Rødovre Kommunes andel af anlægsomkostninger til ombygning af Rødovre Stationsvej er 1,1 mio. kr. Anlægsarbejderne består af projektering, nedlæggelse af fortov i nordsiden, flytning af vejbelysningen, anlæggelse af ny cykelsti og tilpasning af det nordvestlige hjørne i vejkrydset Rødovre Stationsvej/Hendriksholm Boulevard. Projektet indarbejdes og anlægges i forbindelse med projektet for ombygningen af Rødovre Stationsplads.\nDet forventes, at Rødovre Port vil anlægge deres del af vejprojektet i 2022. Der er betydelige fordele i, at kommunes andel af projektet bliver anlagt på samme tidspunkt, som Rødovre Port anlægger deres – økonomisk, anlægsmæssigt og æstetisk.\nI Investeringsoversigten for budget 2020 forventes det, at ombygningen af Rødovre Stationsplads skal foregå i 2022 med projektering af ombygningen i 2021.\nBilag 1: Bilag 1 - Situationsplan\nForsyning – omlægning af kommunal kloakledning og etablering af pumpebrønd til afledning af regnvand i Rådhusområdet\nDet har været nødvendigt at omlægge en kommunal kloakledning og etablere en pumpebrønd til afledning af regnvand i Rådhusområdet.\nat der gives en anlægsbevilling på 4,6 mio. kr. til Teknik- og Miljøudvalget og afsættes et rådighedsbeløb på 4,6 mio. kr. i 2020 til omlægning af kloakledningen, som finanseres af kassebeholdningen.\nBeslutning fra Teknik- og Miljøudvalget, 15. september 2020, pkt. 88:\nBeslutning fra Økonomiudvalget, 23. september 2020, pkt. 185:\nI forbindelse med gravearbejderne til den nye musikskole opdagede totalentreprenøren i april måned 2020 en dybtliggende kloakledning som ikke var beskrevet i ledningsoplysninger for forsyningsledninger eller i byggetegningerne for Viften eller Biblioteket. Kloakledningen gik tværs under den fremtidige musikskole. Ved kortlægning af ledningens funktion kunne det ses, at den er en del afvanding for Rådhuspladsen og desuden modtog regn- og spildevandet fra halvdelen af Rødovre Biblioteket. Ledningen var en ældre betonledning (Ø300) som lå i 4-5 meters dybde.\nMed ledningens placering under musikskolen var det nødvendigt at omlægge ledningen. Da kloakledningen er en forsyningsledning, der hører under Rødovre Kommune, hviler forpligtelsen til omlægningen af ledningen på Teknisk Forvaltning, som i dette tilfælde er ledningsejer.\nOmlægningen af kloakledningen har vist sig at være ekstra kompliceret, hvilket har medført større omlægningsomkostninger set i forhold til projektets størrelse. De samlede omkostninger til projektering, flytning af eksisterende kloakledning samt omlægning af nye kloakledninger inkl. pumpebrønd kommer til at koste ca. 4,6 mio. kr.\nSelve udførslen af anlægsarbejdet har omfattet, at ledningen, en fælles regn- og spildevandsledningen, skulle kobles på HOFOR’s hovedledningen i Rødovre Parkvej. HOFOR har dog planer om at omlægge hovedledningen til kun regnvand, og dermed var tilkoblingen af en fælles regn- og spildevandsledningen ikke en mulighed. Det betød, at der skulle etableres en ny pumpebrønd, for at kunne anlægge den nye ledning med et tilstrækkeligt fald til at koble på det videre spildevandsledningsnet. Pumpebrønden er dimensioneret efter de nye afløbsnormer ift. klimatilpasninger og hermed fremtidssikret.\nAnlægsarbejdet med ledningen henhører under Teknik- og Miljøudvalget, hvorfor der ansøges om en separat bevilling. Arbejdet er igangsat under den eksisterende bevilling til Musikskolen, da det har været nødvendigt at omlægge kloakledningen inden, der kunne etableres fundamenter og terrændæk på den kommende musikskole. Entreprenøren, tilknyttet arbejdet med musikskolen, har for at undgå yderligere forsinkelser stået for anlægsarbejdet.\nNedlæggelse af vejareal ved Viften, KB-møde af den 25. juni 2019 sagsnr. 100.\nUdgifterne til omlægning af kloakledningen er opgjort til ca. 4,6 mio. kr. Udgiften vedrører hovedfunktion 2.28 - Kommunale veje.\nArbejdet er igangsat under den eksisterende bevilling til Musikskolen. Grundet projektets karakter og udvalgsmæssige placering, ansøges om en separat bevilling.\nAnlægsarbejderne forventes afsluttet ultimo september 2020.\nIslev Taekwondo - godkendelse af skitseforslag\nRødovre Kommune har købt ejendommen Ved Sportspladsen 14, hvor Gymnastik- og Idrætsforeningen Orient holder til i den sydvendte del af bygningen. Der fremlægges hermed et skitseforslag til indretning af lokaler til Islev Taekwondo i den nordlige del af bygningen.\nat skitseforslag samt tidsplan godkendes.\nBeslutning fra Kultur- og Fritidsudvalget, 15. september 2020, pkt. 36:\nBeslutning fra Økonomiudvalget, 23. september 2020, pkt. 186:\nBygningsafdelingen, Børne- og Kulturforvaltningen og Islev Taekwondo har afholdt flere møder for at finde den bedste indretningsmodel for klubben.\nForslaget omfatter etablering af et samlet træningslokale uden midtervæg eller søjlerækker, som har en størrelse på 10,5 x 16 meter. Der er indarbejdet en herre- og dameomklædning med dertil hørende baderum. Der etableres desuden to toiletter samt et handicaptoilet. Herudover vil der være køkken, opholdsrum samt depot- og rengøringsrum.\nDer vil være niveaufri adgang til alle rum.\nDer er på driftbudgettet i 2020 afsat i alt 4.530.000 kr. til indretning af lokalerne, heraf er 1.000.000 kr. overført fra 2019 til 2020.\nDer er i budget 2021 afsat 720.000 kr. til drift til udearealer.\nOktober-december 2020: projektering, udbud samt myndighedsprojekt.\nJanuar - juli 2021: byggeperiode.\nAugust/september 2021: Ibrugtagning.\nBilag 1: skitseforslag\nSag nr. 180\nSagen omhandler fremlæggelse af licitationsresultat vedrørende Børneinstitutionen Søtorp.\nat forslag til ny indretning godkendes,\nat tidsplanen godkendes samt\nat den samlede anlægsbevilling til Børne- og Skoleudvalget til Søtorp forøges med 1 mio. kr. Merudgiften på 1 mio. kr. indarbejdes i budget 2021.\nBeslutning fra Børne- og Skoleudvalget, 15. september 2020, pkt. 76:\nBeslutning fra Økonomiudvalget, 23. september 2020, pkt. 187:\nPå kommunalbestyrelsesmødet den 25. juni 2019 blev sagen vedrørende udvidelse af Børneinstitutionen Søtorp godkendt, og der blev frigivet 7 mio. kr. til udvidelsen.\nDer har været afholdt licitation i hovedentreprise på udbygning af Børneinstitutionen Søtorp, som har resulteret i en samlet anlægssum på knap 8 mio. kr. (se bilag).\nDet betyder en overskridelse på 1 mio. kr. i forhold til anlægsbevillingen på 7 mio. kr., samt en ændring af projektforslaget.\nDen tidligere afholdte licitation, som blev udbudt i fagentreprise, beløb sig til 10,6 mio. kr., hvilket betød en overskridelse på 3,6 mio. kr.\nDe væsentligste ændringer i projektforslaget er:\nTilbygningens areal er reduceret med ca. 59 m2.\nRumhøjden i de to grupperum er reduceret med ca. 80 cm.\nForrum og garderober til de to grupperum er ligeledes reduceret i m2.\nTekøkken i forrum udgår.\nNuværende kontor bevares i eksisterende bygning.\nUdvidelse af eksisterende personalerum udgår.\nDepot i tilbygning udgår.\nTeknikrum flyttes fra tagrum til stueplan.\nDe udvendige terrasser bliver optimeret.\nTeknisk forvaltning har foretaget ændringerne i samråd med institutionens ledelse samt Børne- og Kulturforvaltningen.\nDen samlede anlægssum efter licitationen beløber sig til 7.990.113 kr., hvilket betyder en overskridelse af anlægsbevillingen på ca. 1 mio. kr.\nI det tekniske ændringsforslagshæfte til budget 2021 er der afsat 1 mio. kr. til at dække overskridelsen af anlægsbevillingen.\nHvis den nye hovedtidsplan godkendes, betyder det, at lejeudgiften til eksisterende pavilloner øges med 211.500kr på baggrund af en forlængelse på 9 måneder fra juli 2020 til april 2021 (23.500 x 9 måneder = 211.500 kr). Legeudgiften afholdes indenfor den eksisterende økonomiske ramme.\nUdgiften på 1 mio. kr. vedrører hovedfunktionen 3.22 Folkeskoler.\nKontrakt og mobilisering: Oktober 2020.\nMyndighedsbehandling: Oktober 2020.\nUdførelse: November 2020 til marts 2021.\nIbrugtagning: April 2021.\nBilag 1: Søtorp - Licitationsresultat 17.08.2020 (åben dagsorden).doc\nBilag 2: Søtorp - Økonomioversigt 17.08.2020.xlsx\nBilag 3: Tegningsliste - tilbygning Søtorp.pdf\nBilag 4: Stueplan -tilbygning Søtorp.pdf\nBilag 5: Bruttoetageareal - tilbygning Søtorp.pdf\nBilag 6: Facade -tilbygning Søtorp.pdf\nBilag 7: Snit A-A - tilbygning Søtorp.pdf\nBilag 8: Udsigt 1 - - tilbygning Søtorp.pdf\nBilag 9: Udsigt 2 - tilbygning Søtorp.pdf\nHendriksholm Skole som UNICEF Rettighedsskole med fokus på teknologi og innovation\nSag nr. 181\nBørne- og Kulturforvaltningen fremlægger forslag om at gøre Hendriksholm Skole til en profilskole under overskriften UNICEF Rettighedsskole med fokus på teknologi og innovation med opstart i skoleåret 2020/2021. En profil der skal være gennemgående i hele skolens virksomhed.\nat Hendriksholm Skole etableres som profilskole under overskriften UNICEF Rettighedsskole med fokus på teknologi og innovation.\nBeslutning fra Børne- og Skoleudvalget, 15. september 2020, pkt. 77:\nBeslutning fra Økonomiudvalget, 23. september 2020, pkt. 188:\nGennem en årrække har Hendriksholm Skole både arbejdet med børnedemokrati, i forbindelse med et beboerprojekt i Kærene, og med teknologi og innovation i skolen. Begge indsatser har vist sig at være gavnlige for børnene og de unges motivation og trivsel. Derfor ønsker Hendriksholm Skole, i forlængelse af en demokratisk proces med skolebestyrelsen, det pædagogiske personale og elevrådet, at integrere disse indsatser i en ny tydelig profil for skolen, hvor der arbejdes systematisk og intensivt med rettigheder i et teknologisk og innovativt perspektiv. Udtalelse fra henholdsvis skolebestyrelsen og skolens MED-udvalg er vedlagt som bilag.\nHendriksholm Skole vil være en folkeskole, der tilbyder trygge og engagerende læringsfællesskaber for alle med fokus på rettigheder, medbestemmelse, teknologi og innovation. Som UNICEF Rettighedsskole vil Hendriksholm Skole forene børn, forældre, pædagogisk personale og ledelse i et fællesskab, der er baseret på værdierne i FN's Børnekonvention. Skolen skal være baseret på fællesskab, respekt, tryghed, engagement og ansvarsfølelse på en meget konkret måde, så værdierne bliver mere end bare ord. Børn, som kender deres rettigheder og forstår dem i praksis, trives og behandler hinanden med respekt og værdighed.\nFørste skridt på vejen mod etableringen af Hendriksholm Skole som rettighedsskole med fokus på teknologi og innovation er at blive certificeret UNICEF Rettighedsskole.\nFormålet med at blive UNICEF Rettighedsskole er at sætte en ramme for at styrke elever, forældre, pædagogisk personale og ledelse i at være sammen om den vigtige opgave, det er at forberede eleverne til deltagelse, medansvar, rettigheder og pligter i et samfund med frihed og folkestyre. På Hendriksholm Skole skal arbejdet med børns rettigheder have fokus på elevernes trivsel og dannelse som et fundament for et stærkt og åbent læringsmiljø. Der er ikke tale om et politisk eller religiøst funderet projekt, men et skoleprojekt, der tager afsæt i det lovgivningsmæssige grundlag, som alle skoler i Danmark arbejder ud fra. Værdier som lighed, værdighed, respekt, tolerance og deltagelse er i fokus, når Hendriksholm Skole aktivt inddrager børnerettighederne i skolens læringsmiljø.\nHendriksholm Skole som UNICEF Rettighedsskole taler ind i Rødovre Kommunes vision 'Sammen om Rødovre': "Rødovre er en kommune, hvor vi tager ansvar for vores eget liv og for hinanden – vi står sammen om Rødovre. Vi vil skabe mere fællesskab og et bedre lokalsamfund, hvor man både tager ansvar for eget liv og medansvar for sin næste".\nSamtidig understøtter profilen skolens og det samlede skoleområdes indsatser: 'Fremtidens Skole', 'Læringsfællesskaber for alle' og 'Teknologi & Innovation'. Det gælder særligt i kombination med de udviklingstiltag, som skolen har været i fuld gang med i en årrække i forhold til læseplanen for faget og dimensionen teknologi og innovation, der handler om at bruge teknologien og innovative læringsprocesser som værktøjer til at skabe stærke fællesskaber og gode fælles løsninger baseret på rettigheder.\nRettighedsskolekonceptet med fokus på teknologi og innovation skal være løftestang for elevernes motivation, medbestemmelse og medinddragelse i alle aspekter af skolens liv. Det skal løfte både elevernes trivsel og deres faglighed jævnfør opmærksomhedspunkterne i kvalitetsrapporten.\nHendriksholm Skole vil arbejde endnu mere målrettet med at gøre eleverne parate til at agere som medborgere i et højteknologisk demokratisk samfund. Ved hjælp af rettighedsskolekonceptet er målsætningerne for eleverne:\nAt styrke trivslen (Jf. Skoleområdets indsats 'Fremtidens Skole' og 'Læringsfællesskaber for alle').\nAt øge deres medindflydelse og medbestemmelse (jf. Kvalitetsrapporten).\nAt løfte det faglige niveau som følge af øget motivation og trivsel (jf. Kvalitetsrapporten).\nAt styrke deres kommunikations-, samarbejds- og handlekompetencer (Jf. Skoleområdets indsats 'Fremtidens skole').\nAt styrke deres viden om og kendskab til demokrati, medborgerskab og FN's Verdensmål (Jf. Skoleområdets indsatser 'Fremtidens Skole', 'Teknologi & Innovation' og 'Rødovrestrategien 2020').\nAt sikre et højere læringsudbytte, så de i højere grad bliver parate til at foretage et kvalificeret uddannelsesvalg og gennemføre en ungdomsuddannelse.\nSkolen har endvidere en ambition om at gøre udskolingen mere attraktiv og dermed fastholde flere elever på skolen, øge forældretilfredsheden, samt opnå færre konflikter og bedre konflikthåndtering. Målsætningerne skal indfries ved:\nAt uddanne en profilskolekoordinator.\nAt uddanne en tovholder til at understøtte arbejdet med profilen i SFO og indskoling, samt en tovholder der bl.a. skal være medlem af skolens rettighedsråd – et råd bestående af børn og voksne som kontinuerligt arbejder med at forbedre vilkårene for alle børn på skolen.\nAt gøre rettigheder og FN's verdensmål til en integreret del af skolehverdagen.\nAt øge elevinddragelsen i beslutninger, der vedrører skolen.\nAt etablere Teknologi, Innovation og Rettigheder som en tydelig identitet for skolen.\nEffekten af etableringen af Hendriksholm Skole som UNICEF Rettighedsskole forventer skolen at kunne aflæse i den årlige trivselsundersøgelse, i relevante faglige test, samt i en undersøgelse foretaget af UNICEF. Derudover forventer skolen at kunne beskrive en positiv effekt af den nye skolekultur og tilgang til læring på flere parametre i den næste kvalitetsrapport, f.eks. en øget motivation, deltagelse og højere grad af trivsel blandt eleverne, en oplevelse af øget medbestemmelse og –inddragelse hos eleverne, samt tegn på at undervisningen og de fokuserede læringsforløb er spændende og relevante for eleverne.\nHendriksholm Skole ønsker at bidrage med viden og læring om arbejdet med rettigheder og medbestemmelse i et teknologi- og innovationsperspektiv til gavn for hele skoleområdet. Denne videndeling kan foregå i regi af de etablerede netværk 'Læringsfællesskaber for alle', 'Fremtidens Skole' og 'Teknologi & Innovation'. Desuden ønsker skolen at understøtte de øvrige skolers arbejde med og opmærksomhed på rettigheder f.eks. ved at koordinere og fejre den årlige FN-dag, Børnekonventionens fødselsdag, demokratiugen mv. Sidst men ikke mindst vil skolen gerne bidrage til at styrke elevmedbestemmelsen og arbejdet med børnedemokrati i skolerne f.eks. gennem det fælles elevråd i et samarbejde med Ungecenter 2610.\nBørne- og Kulturforvaltningen og Hendriksholm Skole vurderer, at der er behov for 600.000 kr. årligt til følgende:\nProfilskolekoordinator: 510.000 kr.\nPædagog, der implementerer profilen i SFO og indskoling: 50.000 kr.\nLærer, der bl.a. er medlem af rettighedsrådet: 40.000 kr.\nI alt: 600.000 kr.\nDer er blevet afholdt workshop og kursus med skolens personale om rettighedsskolekonceptet, og indgået samarbejdsaftale med UNICEF vedrørende Rettighedsskolecertificering.\nFor at blive certificeret UNICEF Rettighedsskole skal skolen igennem seks trin i løbet af det første skoleår. De er beskrevet nedenfor. Derudover vil Hendriksholm Skole løbende have fokus på, hvordan teknologi og innovationsaspektet integreres med rettighedsperspektivet i både beslutningsprocesser og læringsforløb. Her har koordinatoren og tovholderne en særlig rolle og ansvar.\nTrin 1 – Viden\nDer laves en baseline-undersøgelse blandt elever og personale i forhold til deres viden om rettigheder, elevindflydelse, trivsel og tryghed.\nDet efterfølges af workshops for hele skolens personale og elevråd.\nForældre informeres om initiativet og får viden om Børnekonventionen.\nTrin 2 – Lederskab\nRettighedsråd bestående af elever og personale etableres.\nLærere og pædagoger inddrager konventionens artikler, hvor det falder naturligt i den daglige læring og undervisning.\nVisuel gruppe etableres.\nTrin 3 - Undersøgelser\nTryghedsundersøgelse og tryghedsvandring: Man undersøger hvordan eleverne oplever at bevæge sig rundt på skolen, og især hvor de helst ikke kommer, fordi de oplever det som utrygt. Man udvælger de steder, som flest elever oplever som utrygge.\nElevrådsrepræsentanter drøfter, hvad der kan gøres for at gøre det trygt.\nUndersøgelsen formidles på afdelingsmøder, skolebestyrelsesmøder mv.\nTrin 4 – Handlingsplan\nRettighedsrådet og Rettighedsskolekoordinatoren laver en handlingsplan for, hvordan skolen skal blive rettighedsskole – herunder løfte de områder, undersøgelsen viser et behov for at gøre noget ved.\nTrin 5 – Handlingsplanen sættes i værk\nHandlingsplanen sættes i gang med Rettighedsrådet som tovholder.\nSkolebestyrelsen reviderer skolens relevante principper, politikker mv.\nTrin 6 – Evaluering\nBaseline for personale og elever gentages.\nAlle resultater for hele året offentliggøres.\nFejring af skolens nye status som Certificeret UNICEF Rettighedsskole.\nTrin 7 - Næste og kommende skoleår\nNye undersøgelser foretages og handlingsplaner udarbejdes efter samme struktur.\nSærligt fokus på at medinddrage de øvrige skoler og fælleselevrådet omkring elevernes rettigheder, medbestemmelse, FN-dag og Børnekonventionens fødselsdag.\nBilag 1: Bilag 1 Udtalelse fra MED-udvalg\nBilag 2: Bilag 2 Udtalelse fra skolebestyrelsen\nFrokostordning i daginstitutionerne pr. 1. januar 2021\nSag nr. 182\nI henhold til Dagtilbudsloven er der foretaget afstemning i forældrebestyrelserne om fra- eller tilvalg af forældrefinansieret frokostordning for børnehavebørnene i daginstitutionerne for den næste toårige periode, som løber fra 1. januar 2021 – 31. december 2022.\nat forældrebestyrelsernes beslutninger tages til efterretning,\nat der igangsættes en analyse af behovet for produktionskøkkener på Dagtilbudsområdet samt\nat der indarbejdes 5 mio. kr. til etablering af køkkener på dagtilbud i budget 2021.\nBeslutning fra Børne- og Skoleudvalget, 15. september 2020, pkt. 78:\nBeslutning fra Økonomiudvalget, 23. september 2020, pkt. 189:\nAf dagtilbudsloven fremgår det, at frokostordning i dagtilbud er obligatorisk, men at forældre minimum hvert andet år skal have mulighed for at fravælge frokostordningen. I Rødovre Kommune godkendte Kommunalbestyrelsen i november 2010 retningslinjer for fravalg/etablering af frokostordning. Ordningen trådte i kraft den 1. august 2011. Af retningslinjerne fremgår det, at forældrebestyrelserne skal give meddelelse om eventuel fravalg senest ved udgangen af juni måned i lige år med ikrafttrædelse den efterfølgende 1. januar. I Rødovre Kommune er der tradition for, at forældrene vælger frokostordning med det forbehold, at maden skal produceres i det enkelte dagtilbuds eget køkken. Der har i den forbindelse også været tradition for at ombygge køkkener til produktionskøkkener efter behov.\nI Rødovre Kommune er frokostordningen obligatorisk for vuggestuebørn. Det betyder, at forældrene kun betaler 25 % af udgiften til frokosten og derfor ikke kan fravælge frokost. Frokost til børnehavebørn er 100 % forældrefinansieret. Derfor beslutter forældrebestyrelsen hvert andet år, om frokostordningen skal fravælges for børnehavebørn.\nI Rødovre Kommune er der 22 dagtilbud, hvor der er børnehavebørn. I perioden 2019-2020 har Espelunden, Græshoppen, Kæret, Regnbuen-Æblehaven, Rønneholm og Søtorp fået frokostordning for børnehavebørn. I alle dagtilbuddene er der etableret produktionskøkkener umiddelbart inden opstart af frokostordningen.\nVed den seneste afstemning for perioden 2021-2022 har yderligere fire forældrebestyrelser i Broparken, Slottet, Islemark og Mælkevejen ønsket frokostordning for børnehavebørn i de pågældende dagtilbud. Frokostproduktionen øges væsentligt, da dagtilbuddenes nuværende køkkener, i dag kun har kapacitet til at producere til vuggestuebørnene,\nskal udvides fra følgende:\nBroparken: fra 65 portioner til 180 portioner dagligt.\nSlottet: fra 40 portioner til 115 portioner dagligt.\nIslemark: fra 36 portioner til 115 portioner dagligt.\nMælkevejen: fra 20 portioner til 70 portioner dagligt.\nAlle fire institutioner har i deres svar til forvaltningen angivet, at de ønsker frokostordning med forbehold for, at maden produceres i eget køkken. Desuden er forældrebestyrelserne vidende om, at en eventuel ombygning af et produktionskøkken ikke kan færdiggøres til 1. januar 2021, da det kræver omfattende ændringer af dagtilbuddenes eksisterende køkkener at løfte produktionen til det krævede omfang.\nTeknisk Forvaltning har foretaget foreløbige projekteringer af, hvad det vil koste at ombygge de fire institutioners eksisterende køkkener til produktionskøkkener. Da alle køkkener skal udvides fysisk og skal have omfattende ændringer af deres el og ventilationssystem mv., har Teknisk Forvaltning foreløbigt skønnet, at udgifterne til at etablere de fire køkkener beløber sig til i omegnen af 10- 12 mio. kr.\nDagtilbudsområdets fremtidige frokostproduktion\nDet skal understreges, at alle institutioners børn vil profitere af at kunne servere frokost til alle børnehavebørn, da et fælles måltid understøtter et godt læringsmiljø og sundheden for alle børn.\nI takt med at flere forældre ønsker, at deres børnehavebørn får frokost i børnehaven vurderer forvaltningen, at der er behov for at se mere samlet på køkkenløsningen på Dagtilbudsområdet. Mange store og mellemstore institutionskøkkener er ikke kun omkostningstunge at etablere, men er også dyre at vedligeholde. Det bør derfor overvejes, om nærliggende institutioners køkkener kan levere til hinanden, så der opnås stordriftsfordele både i etableringsudgiften af køkkenerne, vedligeholdelsen af køkkenerne og i driften af frokosten. Da der er tradition for, at der etableres produktionskøkkener i de enkelte dagtilbud, vil det kræve en politisk beslutning at ændre denne praksis. Børne- og Kulturforvaltningen anbefaler således, at der igangsættes en analyse af, hvordan køkkenerne kan etableres mest hensigtsmæssigt under hensyntagen til kommunens økonomi.\nI analysen skal det desuden vurderes, hvad der årligt bør afsættes af midler til vedligeholdelse af eksisterende køkkener. Udgiften til vedligeholdelse kan ikke tages direkte fra institutionernes budget til frokostordning, da forældrebetalingen udelukkende må gå til produktionen.\nFrokostordningen er forældrefinansieret.\nI det tekniske ændringsforslagshæfte til budget 2021 er der afsat 5 mio. kr. til etablering af køkkener på dagtilbudsområdet.\nFrokostordning 1. januar 2021 – 31. december 2022.\nSåfremt KB tiltræder indstillingen, vender forvaltningen tilbage med en analyse i begyndelsen af 2021.\nAnsøgning om udgiftsneutral tillægsbevilling til flere lærere i folkeskolen\nMed finansloven i 2020 blev der afsat 275 mio. kr. i 2020 stigende til 807 mio. kr. i 2023 til løft af folkeskolen ved ansættelse af flere lærere. Børne- og Undervisningsministeriet har i juni 2020 udmøntet beløbet for 2020, og Rødovre Kommune har modtaget 2,1 mio. kr. Der er endnu ikke taget stilling til udmøntningskriterierne for 2021 og frem. Midlerne for 2020 skal nu fordeles til skolerne.\nat der i 2020 gives en udgiftsneutral tillægsbevilling til Børne- og Skoleudvalget på netto 0 kr. svarende til en udgift og en tilsvarende indtægt på 2,1 mio. kr. til skoleområdet,\nat midlerne i 2020 fordeles til Rødovres skoler efter elevtal samt\nat midlerne anvendes til ansættelse af flere lærere med henblik på fx at få flere to-lærer-timer, herunder mentorordning for nye lærere.\nBeslutning fra Børne- og Skoleudvalget, 15. september 2020, pkt. 80:\nBeslutning fra Økonomiudvalget, 23. september 2020, pkt. 190:\nMidlerne i finansloven er afsat til et generelt løft af folkeskolen. Der er således ikke tale om tildeling af midler til at opfylde et bestemt serviceniveau. Udgangspunktet er, at midlerne skal anvendes til at fastansætte flere lærere med henblik på at øge kvaliteten i undervisningen. Det kan eksempelvis være via øget brug af to-lærerordninger til at styrke de inkluderende læringsmiljøer. Af bevillingsbrevet for tildelingen i 2020 gælder følgende kriterier, som forventeligt vil være tilsvarende for tildelingen i 2021 og frem:\n"Tilskuddet skal anvendes ud over kommunens vedtagne budget for 2020 på folkeskoleområdet, og en eventuel budgetmæssig omprioritering på området må ikke skyldes det tildelte tilskud.\n(....) Manglende overholdelse af tilskudsbetingelserne kan medføre bortfald af tilskud eller krav om hel eller delvis tilbagebetaling af tilskud til ministeriet".\nTilskuddet skal fortrinsvis anvendes til at fastansætte flere lærere med en funktion i direkte tilknytning til elever i den almindelige folke- eller specialskole. Tilskuddet er i 2020 udmøntet i forhold til kommunens andel af landets samlede elevtal. Hvis det antages, at udmøntningskriterierne ikke skifter markant i 2021 og frem, får Rødovre Kommune forventeligt ca. 3 mio. kr. i 2021, ca. 4,2 mio. kr. i 2022 og ca. 6,1 mio. kr. i 2023.\nFor 2020 foreslås det, at midlerne tildeles til flere lærere og børnehaveklasseledere på skolerne for at give alle Rødovre Kommunes børn og unge de bedste muligheder for læring, udvikling og trivsel. Midlerne foreslås på den baggrund fordelt efter elevtal.\nDerudover foreslås det, at et par skoler igangsætter prøvehandlinger på en kommende mentorordning for nye lærere og børnehaveklasseledere for at understøtte fastholdelse og rekruttering af kvalificerede lærere og børnehaveklasseledere.\nFor 2021 og frem vil det være muligt for Børne- og Skoleudvalget at planlægge og prioritere eventuelle særlige indsatser med udgangspunkt i at skabe endnu bedre rammer for læring og undervisning på alle Rødovres skoler. Midlerne kan fx. anvendes til at udfolde og videreudvikle 'Læringsfællesskaber for alle' gennem flere to-lærer-timer og holddannelser samt til etableringen af en fleksibel mentorordning, da det er af stor værdi at tage godt imod nye kolleger samt at sørge for at fastholde dem på kommunens arbejdspladser i en tid med stigende rekrutteringsudfordringer.\nRødovre Kommune modtager 2.094.000 kr. i 2020. Tilskuddet skal anvendes ud over kommunens vedtagne budget på skoleområdet, og en eventuel budgetmæssig omprioritering på området må ikke skyldes det tildelte tilskud.\nI 2021 og frem fremlægges en bevillingssag, når den endelige tildeling til Rødovre Kommune ligger fast.\nBevillingen vedrører hovedfunktion 03.22 Folkeskolen m.m.\nMidlerne udmeldes til skolerne umiddelbart efter vedtagelsen i september 2020, og midlerne anvendes i 2020.\nForvaltningen fremlægger en ny sag vedrørende anvendelsen af tildelte midler i 2021, når der kommer en udmelding fra staten om næste års midler.\nBilag 1: Fordeling af midler til flere lærere\nBeslutning fra Social- og Sundhedsudvalget, 15. september 2020, pkt. 56:\nBeslutning fra Økonomiudvalget, 23. september 2020, pkt. 191:\nFinansiering af vandinstallationer på boligafdelinger Broparken\nVandinstallationerne på Ældrecentret og Ældreboligerne Broparken er nedslidte og skal udskiftes for at sikre en pålidelig vandforsyning til brugerne, hvilket medfører behov for en byggekredit på 6,9 mio. kr. til finansiering af boligafdelingernes udgifter.\nat der gives en anlægsbevilling og afsættes et rådighedsbeløb på 6,9 mio. kr. til Social- og Sundhedsudvalget til udskiftning af vandinstallationer på Ældreboligerne og Ældrecentret Broparken samt\nat der optages en byggekredit på -6,9 mio. kr. til dækning af udgifterne.\nBeslutning fra Økonomiudvalget, 23. september 2020, pkt. 192:\nVandinstallationerne på Ældrecentret og Ældreboligerne Broparken er nedslidte og skal udskiftes. Der har i de senere år været flere vandskader pga. brud på vandinstallationerne. Projektet, som udføres i samarbejde med DAB, der er administrator på ejendommene, vil når det er udført reducere vedligeholdelsesudgifterne og energiforbruget.\nDe samlede udgifter til udskiftningen af vandinstallationerne er projekteret til 10,3 mio. kr., hvoraf kommunens andel af udgifterne til servicearealerne udgør 3,4 mio. kr. og boligafdelingernes andel udgør 6,9 mio. kr.\nKommunalbestyrelsen har i sag om fremrykning af anlægsprojekter og lånedispensation på mødet den 28. april 2020 (sag nr. 92) godkendt en anlægsbevilling til Social- og Sundhedsudvalget til udskiftningen af vandinstallationerne på Broparken på 3,4 mio. kr.\nBoligafdelingernes andel af projektet medfører en anlægsbevilling på 6,9 mio. kr., som i projektperioden finansieres ved optagelse af en midlertidig byggekredit. Da det er kommunale ældreboliger, så er det kommunens finansieringsudgift, der betales over huslejen af beboerne. På samme måde som havde det været en traditionel almen afdeling, hvor organisationen optager lånet og afdrages af beboerne over huslejen.\nByggekreditten på 6,9 mio. kr. optages jf. den kommunale styrelseslov § 41 (lovbekendtgørelse nr. 47 af 15. januar 2019 og Økonomi- og Indenrigsministeriets bekendtgørelse om kommunernes låntagning mm- (bekendtgørelse nr. 1560 af 17. december 2013).\nBoligernes andel af udgifterne til projektet på 6,9 mio. kr. finansieres i projektperioden ved optagelse af en midlertidig byggekredit. Udgifterne til byggekreditten og den endelige finansiering af boligernes udgifter til udskiftningen af vandinstallationerne betales af beboerne via huslejen.\nDe økonomiske konsekvenser i 2020 er følgende:\nAnlægsbevilling til boliger (0.25.19 Ældreboliger, anlæg): 6,9 mio.kr.\nByggekredit (8.50.50 Kassekreditter og byggelån): -6,9 mio. kr.\nByggekreditten til finansiering af boligafdelingernes andel af projektet på 6,9 mio. kr. optages umiddelbart efter vedtagelsen i Kommunalbestyrelsen.\nHuslejefastsættelse 2021 - Slotsherrens Vænge 6, Ældreboligerne Broparken og Ældrecenter Broparken\nKommunalbestyrelsen skal godkende huslejefastsættelse i 2021 for Slotsherrens Vænge 6, Ældreboligerne Broparken og Ældrecenter Broparken.\nat huslejen i 2021 på 954 kr. pr. m2 i Ældreboligerne, 1.578 kr. pr. m2 på Ældrecentret Broparken\nog 1.410 kr. pr. m2 på Slotsherrens Vænge 6 godkendes.\nBeslutning fra Økonomiudvalget, 23. september 2020, pkt. 193:\nDAB har fremsendt budgetforslag 2021 for Ældreboligerne Broparken, Ældrecentret Broparken og Slotherrens Vænge 6.\nAf budgetforslagene fremgår det:\nat budgettet for Ældreboligerne reduceres med 3.000 kr. i 2021 fra 3.609.000 kr. i 2020 til 3.606.000 kr. i 2021. Det medfører en uændret husleje i 2021 på 954 kr. pr. m2.\nat budgettet for Ældrecentret er uændret fra 2020 til 2021 på 8.337.000 kr. Huslejen er ligeledes uændret på 1.578 kr. pr. m2.\nat budgettet for Slotsherrens Vænge 6 øges med 86.000 kr. fra 5.589.000 kr. i 2020 til 5.675.000 kr. i 2021. Budgettet indebærer en uændret husleje på 1.410 kr. pr. m2.\nHuslejerne er varslet med tre måneders varsel til ikrafttræden d. 1. januar 2021.\nBilag 1: 3015-Ældreboliger Broparken budgetudkast 2021\nBilag 2: 3054-Ældrecenteret Broparken budgetudkast 2021\nBilag 3: 3064-Slotsherrens Vænge 6 budgetudkast 2021\nStatus på samarbejdet med virksomheder omfattet af sociale klausuler, 2020\nBeslutning fra Beskæftigelsesudvalget, 15. september 2020, pkt. 37:\nBeslutning fra Økonomiudvalget, 23. september 2020, pkt. 194:\nSocial- og Sundhedsforvaltningen fremlægger den årlige status på samarbejdet med virksomheder, der er omfattet af sociale klausuler. 28 virksomheder var således omfattet af sociale klausuler i 2. halvår 2019 og 1. halvår af 2020, jf. bilag vedhæftet sagen.\n28 virksomheder er omfattet af sociale klausuler. Af dem er indgået samarbejdsaftale med 17 virksomheder, hvoraf tre er forholdsvis nye. I perioden 2019-20 er blandt andet etableret samarbejde omkring seks ordinære ansættelser, fire løntilskud samt 25 virksomhedspraktikker, ligesom der er forsøgt rekruttering af medarbejdere til et par specifikke jobs uden held. Pt. arbejdes på at igangsætte samarbejde med yderligere fire nye virksomheder. Den geografiske afstand er for stor til syv virksomheder, hvorfor der ikke er forsøgt samarbejde med dem.\nJobcentrets virksomhedssamarbejde udmøntes således gennem samarbejdsaftaler med virksomheder omfattet af sociale klausuler samt mere generelle samarbejdsaftaler, der kan træde i stedet for de mere specifikke aftaler omfattet af sociale klausuler og således række ud over udførelsesperioden.\nDet løbende samarbejde med virksomhederne omfatter; rekruttering af medarbejdere evt. i fleksjob eller med løntilskud, etablering af virksomhedspraktikker samt fastholdelse af sygemeldte medarbejdere. I den løbende opfølgning drøfter Jobcentret blandt andet:\nVirksomhedernes egen mulighed for at etablere uddannelsesaftaler med lærlinge og elever.\nØvrig personalepolitik under de sociale kapitler.\nHerunder fastholdelse af sygemeldte og evt. beskæftigelse af medarbejdere med nedsat arbejdsevne.\nBarrierer i samarbejdet\nI flere brancher er samarbejdet så bredt, og omfanget af virksomheder så stort, så det kan være vanskeligt at udnytte alle de sociale klausuler. Overvejende på grund af de lediges ønske om at benytte andre tilbud i den brede vifte af virksomhedsrettede tilbud, som indgår i Jobcentrets samarbejdsportefølje.\nGeografiske barrierer samt det faktum, at en række vare- og tjenesteydelse enten er meget specialiserede eller pågår i en relativ begrænset tidsperiode, hæmmer også i nogen grad muligheden for at benytte virksomheder med sociale klausuler. For eksempel har der været en række enkeltstående projekter om vejvedligeholdelse, som dels har været meget kortvarige, men som samtidig har krævet kompetencer, hvor der pt. ikke ses ledighed.\nCorona-krisen har medført, at beskæftigelsesindsatsen og virksomhedssamarbejdet stort set har været lukket ned i 2. kvartal 2020, hvilket også har påvirket samarbejdet omfattet af sociale klausuler.\nMuligheden for sociale klausuler, der omfatter et bestemt antal uddannelsesaftaler er ikke etableret, da der ikke er gennemført udbud over beløbsgrænsen på fem mio. kr. i perioden efter oktober 2019, hvor Kommunalbestyrelsen besluttede at anvende denne klausul.\nSociale klausuler i offentlige udbud er omfattet af vejledningen om samme, der senest er opdateret af Konkurrence- og Forbrugerstyrelsen i december 2018. Vejledningen omhandler en forpligtelse, i offentlige udbud til ordremodtagers anvendelse, af et udmålt antal elever i uddannelses- eller praktikaftale i forbindelse med ordreudførelsen.\nBeløbsgrænsen blev i 2018 nedsat fra ca. 10 mio. kr. til fem mio. kr. eller mindst fire. mio. kr. i lønomkostninger. I øvrigt blev vejledningen opdateret i forhold til en varighed på mindst seks måneder, samt retningslinjer for kontrol og opfølgning.\nProportionalitetsprincippet gælder for samarbejdet vedr. sociale klausuler. Det betyder konkret, at kravet til samarbejdet skal være proportionalt med den opgave, der varetages. Selvom beløbsgrænsen overstiges, kan opgaven således vurderes ikke at være aktuel i forhold til et givtigt samarbejde.\nBilag 1: Bilag - Sociale klausuler 2019-20\nForslag fra A, F og Ø om at Rødovre Kommune stiller sig til rådighed som modtagerkommune\nSF har ved mail af 9. september 2020 til borgmesteren fremsendt forslag til optagelse på dagsordenen. Forslaget er gengivet i sagsfremstillingen. Socialdemokratiet og Enhedslisten har ved mails af 22. september meddelt, at de tilslutter sig som medunderskriver af SF's forslag.\nForslag fra A, F og Ø godkendt med 14 stemmer for (A, F og Ø) og 5 imod (C, O og UP).\n'A, F og Ø indstiller;\nat Rødovre Kommune tilkendegiver over for udlændinge- og integrationsministeren, at Rødovre Kommune stiller sig til rådighed som modtagerkommune, såfremt Folketinget beslutter, at Danmark ekstraordinært skal modtage uledsagede flygtningebørn fra flygtningelejrene i Grækenland.\nSiden vi i 2015 oplevede flygtningekrisen har flygtningelejrene i Grækenland været overfyldte og det udgør nu en stor humanitær krise. Blandt flygtningene er en stor gruppe uledsagede børn, og de udgør en særligt sårbar gruppe. Dette var især udtalt i Moria-lejren. Det har fået flere europæiske byer til at påpege de vanskelige forhold i de græske flygtningelejre gennem initiativet ”Eurocities Solidarity Cities Initiative”. Heri udtrykkes byernes bekymring for den humanitære krise, og byerne har sammen henvendt sig til EU den 22. april 2020 med et ønske om samarbejde med nationale og europæiske myndigheder for at kunne tilbyde de uledsagede børn en bedre tilværelse.\nI SF mener vi, at vi bør følge Københavns kommunes eksempel og række ud og tilbyde at tage imod en mindre gruppe af de uledsagede flygtningebørn, som er strandet i Moria-lejren eller en af de øvrige lejre på Lesbos. Lejrene er overfyldt. Moria-lejren var sat til at rumme ca. 3000 mennesker, men der opholdt sig over 12000 mennesker i lejren. Der er oplevet flere brande i lejren, der har kostet flere menneskeliv bl.a. børn. Her i september 2020 brændte Moria-lejren ned og flygtningene blev overført til andre lejre på Lesbos. Flere af lejrene er nu også ramt af COVID-19, der vokser med stor hast.\nBeslutning om Danmarks eventuelle modtagelse af uledsagede flygtningebørn er et anliggende for regeringen og Folketinget, og hjælpen til flygtningene skal fortsat foregå via allerede etablerede internationale og nationale kanaler og systemer. Såfremt Folketinget beslutter, at Danmark ekstraordinært skal modtage uledsagede børn fra flygtningelejrene i Grækenland, ønsker SF, at Rødovre Kommune stiller sig til rådighed for at hjælpe og tage imod uledsagede flygtningebørn.'\nProtokollen oplæst. Mødet afsluttet kl. 19.35.


Flytning i Lejbjerg Aalborg - Få 3 gratis og uforpligtende tilbud her!\nFlytning Lejbjerg Aalborg\nmaj 15, 2017 september 11, 2020\nDu har taget en beslutning om, at du vil flytte dit hjem fra én destination til en ny. Er du klar over, at flytte til et nyt sted kan sætte dig i en truende situation? Der er så meget Flytning Lejbjerg Aalborg, der skal tages hånd om i flytning. Det viser sig at være en meget kedelig og ensformigt opgave, som kan og skal ske med hjælp fra professionelle movers og pakkerier. Der er forskellige opgaver som pakning, lastning, flytning, losning, udpakning og omarrangere varerne.\nFlytning Lejbjerg Aalborg, kan være farligere end du tror, hvis du gør det selv\nHvis du tror, at du med held ville kunne udføre de ovennævnte opgaver ved dig selv, er du nødt til at genoverveje. Du kan ikke forestille niveauet af angst, som du Grib dit sind. Hvis du pakker varen egenhændigt, du måske skade dine Flytning Lejbjerg Aalborg uvurderlige varer på grund af manglende forudgående kendskab.\nDu sikkert ikke ønsker at vise uagtsomhed mod dine varer og vil have dem til at blive flyttet fra din nuværende bopæl til et nyt i ét stykke. I denne forbindelse bør du komme i kontakt med erfarne og kompetente movers og pakkerier, der kan evaluere dine behov og komme med den mest fordelagtige løsning Flytning Lejbjerg Aalborg.\nFlytning Lejbjerg Aalborg skal altid foregå professionelt\nFor at ansætte de dygtige tjenester af pålidelige Flytning Lejbjerg Aalborg virksomheder, kan du også søge referencer fra dine kendte dem. Hvis nogen af dem har taget tjenester i fortiden, ville de anbefale dig en erfaren mover, der har relevant erfaring inden for Flytning Lejbjerg Aalborg og pakning. Du kan også henvise gule sider mappe eller online diskussionsfora til at vælge en pålidelig mover. Men der er så mange virksomheder, der tiltrækker folk ved at tilbyde dem lave priser. Folk ofte fanget i et fupnummer. De bliver bedt om at betale mere end hvad der tidligere Flytning Lejbjerg Aalborg blev drøftet, herunder skjulte gebyrer. Så du har brug for at undgå at komme i kontakt med sådanne selskaber.\nFlytning Havreholm Helsingør\nFlytning Skærød Gribskov\nFlytning Overgårde Viborg\nFlytning Ravndrup Hjørring


Wahoo Elemnt computer – Bikings\nDisclaimer: Dette er ikke en teknisk gennemgang af Wahoo Elment (ja den staves sådan), men mest en test af design og brugeroplevelse. Wahoo beskriver selv glimrende alle de muligheder, der for at måle watt, puls og se forskellige pulszoner etc. Mulighederne er mange og sikkert dækkende for de fleste af os motionscykelister ude i det corona-ramte Danmark.\nI min tid med GPS-computere har jeg altid brugt Garmin som min følgesvend på spor, CX-løb, mtb-løb, grustons etc. Efter nogle lidt skuffende og irriterende/dårlige oplevelser med Garmin Edge 520 Plus (kunne ikke finde satelitterne, ville ikke synkronisere og ikke oprette forbindelse til min telefon) måtte det være på tide at kigge en anden vej.\nPå Bikings fik vi fået lov til at låne en Wahoo Elemnt til test. Det er ikke Wahoos nyeste, men den fås i øjeblikket til en ganske fornuftig pris (1299,-) og vil helt sikkert dække de flestes behov. Der er mulighed for at følge med i det sædvanlige: fart, gns. fart, tid, højdemetre, navigation efter downloaded rute, Live track, Strava Segmenter, sms/email notifikationer, watt/puls og meget mere.\nDet basale er altså dækket og så kan du faktisk tilslutte dine Garmin-sensorer eller lignende, hvis du har nogle liggende fra en anden cykelcomputer. Den er kompatibel med mange forskellige mærker. Har selv testet med min egen puls-måler. Det virkede ganske upåklageligt.\nNoget af det som har irriteret mig med Garmin, er selve opsætningen. Den er lidt bøvlet. Wahoo har valgt en lidt anden vej, hvor du sætter alting op via en app på din smartphone. Det er smart og fungerer rigtig godt. Man er meget hurtigt i gang. På app’en kan man vælge alle mulige indstilinger: downloade ruter, indstille puls-zoner, vægt, højde, watt, fra og tilvælge notifikationer etc. Her er det også muligt at styre de LED-lys, som findes ved siden af skærmen. Det lyser fx. rødt, hvis du kommer væk fra din rute, eller hvis du kigger uden for dine puls-zoner eller du kører under eller over din gns.hastighed. Hvis ikke du er til lysshow, mens du cykler, kan det også kobles fra ganske nemt.\nDu kan se mere her på Wahoos hjemmeside, da det tager alt for lang tid at remse alle mulighederne op:\nMan kan med andre ord få flere timer til at gå med opsætninger af skærmbilleder, puls-zoner og LED lysshow, hvis man er til den slags\nMontering på styret eller frempind\nSom med Garmins modeller er der mulighed for at montere Elemnt på et beslag på styret eller på frempinden, hvilket kræver en meget lang frempind (hø hø), da Elemnt ikke lige frem er den mindste cykelcomputer på markedet. Hvilket bringer mig til Elemnt’s helt store problem nemlig designet!\nVores skønne og kloge læsere på Bikings har allerede givet en dom..den er ikke lirens, stod der fx i et Facebook-opslag. Jeg er helt enig. Det er et kluntet design og lidt tung. Fordelen er til gengæld, at knapperne i bunden af skærmen er nemme at bruge selv med handsker på. Det kan man desværre ikke sige om knapperne på siden. De er svære at bruge, når man sidder på cyklen. Her er klart plads til forbedring.\nPå tur med Wahoo Elemnt\nEfter endt opsætning var der ikke andet at gøre end at hoppe op på cyklen. Det er blevet til en masse km på grus, pendling og de lokale mtb-spor. Knapperne på fronten er nemme at betjene selv med vinterhandsker og man kan hurtigt komme rundt mellem de forskellige visninger. Dvs. fart/tid/gns. hastighed, kort/rutevisningen og højdevisningen. Aprilvejret har også gjort det muligt at finde de tynde handsker frem. Det hjælper lidt på betjeningen via knapperne. Det er også nemt at læse indgående sms’er (hvis man altså gider det, når man nu endelig er kommet ud på cyklen!?!)\nKnapperne på siden er som nævnt ikke helt så nemme at bruge særligt med handsker på. De giver dog mulighed for at ændre visningen af ens tur. Man kan udvide med de vinduer, man gerne vil læse om på turen og man kan gøre det helt simpelt ved fx kan at vælge fart og klokkeslet, hvis landskabet blot skal nydes uden alt for mange forstyrrelser. Hvis man vil udvide billedet/ens træningsdata, trykker man blot på sideknapperne og kan få alle mulige detaljer fx. kalorieforbrug, puls, tid, højdemetre.\nHvis man skal følge en rute bliver det desværre som i gamle dage. Det er s/h-skærm med en grim pil, som viser en vej. Her er Garmins farveskærm langt bedre og det er nemmere at se, hvornår man skal dreje. Jeg fandt dog frem til min destination uden et farvekort, men her bliver Wahoo altså slået af Garmin. Wahoo Elemnt henter dog nogle point hjem, når en rute skal overføres til cykelcomputeren. Det er lidt nemmere end hvad Garmin kan præstere.\nAndre Wahoo computere?\nJa Wahoo har to opdaterede computere: Roam og Bolt. Roam er til fuldpakke navigation og Bolt er med lidt mindre fokus på navigation og brug af App. Særlig Bolt er meget populær pga. aero-design og ikke mindst Peter Sagan, som bruger den til race. Se dem her.\nIdag handler det meste om integration til alle mulige app´s hvor du og andre kan følge dit cykelliv. Det kan Wahoo også, se blot her.\nBolt med aero-design\nDet er rigtig smart hvis man bruger tid på at følge op på sine ture, enten det er “hvor har jeg kørt og vil jeg gerne udforske det område mere”, eller det “hvordan gik træningsprogrammet fra Trainin Peaks”. Komoot er en socialt orienteret App, hvor delelingen mere går på turen og de oplevelser (POI´S) du har set og oplevet undervejs. Den er virkelig populær i gravel- og bikepacking kredse. RidewithGPS, min egen favorit til turplanlægning og er virkelig god til optegning og planlægning af ruter du vil køre. Den byder på stort set alt kortmateriale til planlægningen og du kan swappe mellem dem under planlægningen. Ydermere har RidewithGPS også udvidet Appèn med planlægning on the fly, ligesom Komoot.\nHvis nu Garmin købte noget af Wahoos software og smed det ind i deres hardware. Det kunne godt blive den perfekte cykelcomputer: nem opsætning med et pænt design!\nJeg er meget begejstret for den funktionelle del af Wahoo Elemnt ift. opsætning via app på mobilen, men de kluntede knapper, størrelsen på computeren og det lidt for kedelige og uinspirerende design trækker ned. Jeg har også samtidigt haft mulighed for at bruge Garmins Edge 530 og må erkende, at jeg er mere til Garmin end til Wahoo, sådan som det ser ud nu. Til de nuværende priser skal der dog ikke være tvivl om, at man får meget for pengene, hvis man kan leve med designet.\nSå nej – Wahoo Elemnt er desværre ikke den grimme ælling, som bliver en smuk svane ved at brug. Vi håber at få muligherd for at teste Wahoo Roam eller Bolt senere. De kan købes f.eks. her.\nKnapperne på siden\nKortfunktion uden farve\nDet er meget svært at læse nogle af funktionerne undervejs fx, hvis man vil skifte rute eller lignende.\nHvad kan jeg godt lide\nHøj brugervenlighed via app og smartphone\nPrevious articleBikepackingBikepacking Vietnam\nNext articleBikepackingEt minieventyr på grus


Ambassadører - Growing Trees\nGhana / Bolivia / Kenya\nOYA - ambassadør for Growing Trees Network\nSe: TV2 Østjylland om samarbejdet i programmet "Østjylland redder lidt af verden"\nMilepæl i min karriere\nSamarbejdet med Growing Trees Network Foundation er helt sikkert en milepæl i min karriere. En forudsætning for at jeg kan skabe musik er nemlig, at jeg er inspireret; naturen er min største inspirationskilde, og det er her, jeg finder mig selv og finder en dybde, der gør, at jeg kan producere sange, der inviterer lytteren ind i et univers, der skaber mening.\nJeg er stolt og beæret over min nye rolle som ambassadør for Growing Trees Network. Som bannerfører for musikbranchen, opfordrer jeg alle til at reflektere over deres klimaindsats og støtte hvor de kan.\nLivet er en rejse, der formes efter, hvordan individet vælger at gribe det an. Det samme gælder med musikken, der altid er åben for fortolkning, og som skaber mening i forskellige liv. I musikken såvel som i livet planter man, symbolsk set, mange frø, og man ser dem vokse og udvikle sig, hvilket er det smukke.\nRejsen er det smukke - med andre ord, og jeg glæder mig til at se frøene, vi planter, blive til træer, og jeg glæder mig til at producere musik, der tager sit udgangspunkt i paradiset omkring os, som vi selv kan være med til at skabe og dyrke: nemlig naturen.\nOYA's blog om samarbejdet\nStore forventninger til samarbejdet med OYA\nVi glæder os meget til samarbejdet med OYA, som er et stort skridt på vejen til at skabe en grønnere verden.\nAt udnævne en ambassadør er et helt nyt tiltag i vores organisation og vi er stolte af at udnævne OYA som den første.\nHans engagerede, kreative og medmenneskelige natur ramte os alle dybt. Hans person og det netværk, han bevæger sig i - såvel nationalt som internationalt – åbner nogle helt nye muligheder for os.\nDen musikalske vinkel er oplagt, fordi musik kan være med til at sprede budskaber mere effektivt. Folk husker og påvirkes af musik og lyrik på en anden måde end ved at læse endnu en artikel. Herved kan musikken være med til at samle mennesker i den gode sags tjeneste.\nVi har en lang række musikalske idéer og tiltag i støbeskeen, og glæder os til, sammen med OYA, at skabe fokus på behovet for at få plantet mange flere træer i nye Folkeskove.\nOYA er platin vindende producer, sangskriver og musiker der lever for det kreative og kunstneriske øjeblik i musikken. Han er et følene og spirituelt menneske i konstant bevægelse. Han tror dybest inde, at hvis du tør følge dine drømme, så er alt muligt.\nMed adskillige nummer 1 placeringer på hitlisterne rundt i verden, er han nu klar til at vise hvad der foregår inde bagved hos en moderne producer, sangskriver og musiker.\n“Musikproduktion i verdensklasse opstår i det kreative flow og jeg ønsker at invitere alle til at være en del af denne skabelsesproces."\nLad os plante træer og gøre en forskel!\nÅrhus Lokalavis - Mød manden bag OYA\nTV2 Østjylland - Østjylland redder lidt af verden\nLokalavisen Favrskov - Når musik bliver grøn\nPingvinnyt - Når musik bliver grøn


Aktier: Apple og markedet gør klar til ny plusdag i USA | Berlingske Business\nAktier: Apple og markedet gør klar til ny plusdag i USA\nOnsdag d. 09. september 2015, kl. 15.53\nOnsdagens markante stigninger på de asiatiske aktiebørser sørger for en god stemning, inden de amerikanske investorer tager hul på handelen. Apple stiger op til sit årlige show, hvor selskabet kan ...\nOnsdagens markante stigninger på de asiatiske aktiebørser sørger for en god stemning, inden de amerikanske investorer tager hul på handelen. Apple stiger op til sit årlige show, hvor selskabet kan løfte sløret for flere nye produkter.\nFutures indikerer en positiv åbning i det brede S&P 500-indeks på 0,9 pct. oven i de 2,5 pct., indekset steg med tirsdag.\nPositive meldinger fra Kina og Japan har skabt optimisme over det meste af verden og dæmpet frygten for, at den globale vækst aftager markant. I Japan planlægger regeringen en sænkning af selskabsskatten, og i Kina overvejer regeringen finanspolitiske tiltag for at hjælpe økonomien på rette vej. Oplysningerne var onsdag med til at sende det japanske marked i vejret med 7,7 pct., mens det kinesiske Shanghai Composite-indeks lukkede over 3 pct. højere.\n- De amerikanske aktier ligger højere i sympati med de markant stigende kurser på japanske aktier, siger Daniel Weston, investeringschef hos Aimed Capital i Tyskland, til Bloomberg News og uddyber:\n- Vi ser frasalg af amerikanske statsobligationer, og de penge flyttes over i aktier i dag. Jeg vurderer, at faldene på obligationsmarkedet afspejler udsigterne til en snarlig renteforhøjelse fra den amerikanske centralbank, hvilket er en anden fordel for aktier, da de er et bedre alternativ end kontanter.\nApple stiger med 1,3 pct. inden en af sine opgejlede produktpræsentationer, hvor selskabet ventes at komme med flere nyheder. Mange venter ifølge CNN Money nyt om et opdateret Apple tv, og derudover vil rygtebørsen vide, at der præsenteres en ny iPhone samt muligvis en iPad.\nEn anden medie- og investordarling Tesla stiger med 2,1 pct. i førmarkedet. Analysehuset Oppenheimer har ifølge Bloomberg News indledt dækning med anbefalingen "outperform."\nYahoo falder derimod med 1,5 pct., efter at det foreløbigt er mislykkedes at få en forhåndsgodkendelse fra myndighederne af, at frasalg af selskabets aktier i den kinesiske internetbutik Alibaba kan ske skattefrit.


Danmark tabte VM-test i Gigantium | TV2 Nord\nDanmark tabte VM-test i Gigantium\nDanmarks ishockeylandshold tabte til Slovakiet i lørdagens testkamp, som blev spillet på nordjysk is.\n08. apr 2017, kl. 18:05\nGigantium Isarena lagde lørdag is til det danske ishockeylandsholds træningskamp mod Slovakiet. Danskerne testede formen forud for næste måneds VM i ishockey, og lørdagens kamp afslørede, at landstræner Jan Karlsson endnu har noget at arbejde på, før det for alvor går løs.\nDet danske hold, der indtil videre kun tæller profiler som Peter Regin, Jesper B. Jensen og Oliver Lauridsen samt en række spillere fra den hjemlige liga, måtte se sig slået med 2-0.\nKampen mod slovakkerne var længe tæt, men i tredje periode måtte den danske målmand Simon Nielsen i to omgange se sig passeret. Tomas Hrnka bragte Slovakiet foran med 1-0 et minut inde i tredje periode og seks minutter senere øgede Andrej Kudrna til slutresultatet 2-0.\nDanmark havde flere nordjyder på isen i lørdagens kamp, men hverken Aalborg Pirates-kæden med Julian Jakobsen og Højbjerg-tvillingerne Martin og Mikkel eller frederikshavnerne Nicolai Meyer og Mathias From, som begge spiller i svensk ishockey, kunne få pucken i nettet.\nDen tidligere Aalborg Pirates-spiller Oliver Gatz Nielsen, som nu spiller for Herning Blue Fox, var også med på det danske hold, men det er formentlig kun en stakket frist. Frem mod VM vil truppen blive forstærket med en række spillere, som i øjeblikket er optaget af slutspil i Danmark og andre europæiske ligaer.\nLandstræner Jan Karlsson håber desuden på deltagelse fra flere af de danske NHL-spillere. Nordjyske Nikolaj Ehlers fra Winnipeg Jets er en af dem, der formentlig støder til den danske trup, når NHL-grundspillet er forbi.\nVM i ishockey spilles i Tyskland og Frankrig fra 5. til 21. maj.